qundao/data-zh-poetry huggingface dataset:
题朱麋君舍人鉴成焦山酣睡图四首·其四
作者：张之洞
朝代：清

汀州春草绿芊绵，又见承平选胜年。西掖门前绫被里，悬知流梦过江天。
题潘伯寅侍郎极乐寺看花图卷
作者：张之洞
朝代：清

西郊密春云，出门澹尘虑。陟原得清旷，即麓转盘互。㶁㶁循澄流，霭霭见嘉树。南直贝子园，北眺西涯墓。郁郁鬘陀林，诸天散香雾。乔干肤皵茧，灌丛容妍嫭。哲王珠榜书，经师松牌句。侍郎敬爱客，于野集簪屦。鸣珂傔从屏，行厨觥筹具。所憾期集迟，绛雪纷委路。抚柯惓胜赏，驻景托绢素。前游值始华，嘉会我未与。后游已烂漫，良辰薄春暮。令姿少长年，畸士艰良遇。主僧笑我愚，狂华扰真悟。请图镇山门，永敕善神护。俯仰成今昔，兴怀等禊序。秾华有枯菀，妙墨无朽蠹。授简不能辞，窃比寒具污。
题瞿赠公鲁青先生自济图
作者：张之洞
朝代：清

二圣荣褒为一门，千官两府羡殊恩。天平功德先公墓，待诏丹青上相孙。独乐谁知孤愤寓，乘桴犹见壮心存。横流君子从来贵，述祖诗篇告后昆。
题董研樵太华冲雪图
作者：张之洞
朝代：清

白日无语天云同，浩然忽忆莲花峰。望之纤揱类仙子，缟衣练悦凌虚空。大麓乍叩玉泉院，弃基更求集灵宫。冰坚石泐马蹄踣，宾从叙手皆无从。独裹旃裘结藤居，济胜之具天所丰。樵苏不出行迹灭，往往虎蹂参麋踪。嘘气在须作集霰，悬瀑冻涧僵长虹。红衫踯躅出林表，那惜素面剺寒风。舍马而徒更十里，乃拂落雁过苍龙。鼯缘猱附两俱绝，铁縆下引天能通。金神逃匿博箭烂，玉女老秃天浆封。回头眴慄不敢视，千里银海欺青瞳。岩阿道人拔关出，瞠目讶是真灵逢。忍饥不闻噪乾鹊，闭蛰免使愁玄熊。下观三辅只洼垤，飘飘便欲游鸿濛。何用投书骇世俗，自厓而返亦已雄。归来人家皆偃卧，呼酒百倒颇黎钟。趾皲手坼定始觉，襦裤更取桑薪烘。看山琢句斗清峻，槎牙咄咄生心胸。两过华阴不登眺，悔我前日殊悤悤。贵人游山待供帐，如此幽险谁能穷。伸图洗眼真叹绝，天下健者惟董公。
题董研樵玉泉院听泉图二首画一石谷，中嵌陈搏睡像
作者：张之洞
朝代：清

空谷老仙好鼾睡，不闻雷震与鼎沸。水阁一客拥柱吟，独觉风泉胜鼓吹。世间谁妄定谁真，都由六凿生根尘。若听清音道可喜，行逢蛙黾耳须洗。察者多思蒙者适，不如看山枕白石。世尊闻钟问弟子，此声在钟抑在耳。在耳将奈群聋何，在钟众听胡相似。此图百道飞呜玉，我欲听之寂无物。主人看画思旧游，髻髴妙音发琴筑。漠者不应感者求，不逢知己徒顷忧。
题董研樵玉泉院听泉图二首画一石谷，中嵌陈搏睡像·其一
作者：张之洞
朝代：清

空谷老仙好鼾睡，不闻雷震与鼎沸。水阁一客拥柱吟，独觉风泉胜鼓吹。世间谁妄定谁真，都由六凿生根尘。若听清音道可喜，行逢蛙黾耳须洗。察者多思蒙者适，不如看山枕白石。
题董研樵玉泉院听泉图二首画一石谷，中嵌陈搏睡像·其二
作者：张之洞
朝代：清

世尊闻钟问弟子，此声在钟抑在耳。在耳将奈群聋何，在钟众听胡相似。此图百道飞呜玉，我欲听之寂无物。主人看画思旧游，髻髴妙音发琴筑。漠者不应感者求，不逢知己徒顷忧。
食陶米
作者：张之洞
朝代：清

都官留鲫为嘉宾，作鲙传方洗洛尘。今日街南询柳嫂，祇缘曾识旧京人。
马武臧宫
作者：张之洞
朝代：清

讲艺投戈闭玉门，燕然勒后弛边屯。黄巾甫灭凉兵乱，从此胡尘洛下昏。
黄鹄矶
作者：张之洞
朝代：清
体裁：七言绝句

武昌雄踞胜荆州，混合江湘接汉流。鸥鹭都忘争战事，一楼明月坐西楼。
黄鹤楼太白堂
作者：张之洞
朝代：清
体裁：七言律诗

江上危矶九丈楼，雄奇只称谪仙游。看花送客逢三月，放笔题诗隘九州。青嶂犹横汉阳渡，浮云难扫日边愁。多君词客饶英气，目笑苍蝇狎白鸥。
黄鹤楼联
作者：张之洞
朝代：清
体裁：联

江汉美中兴，愿诸君努力匡时，莫但赏楼头风月；輶轩访文献，记早岁放怀游览，曾饱看春暮烟花。
苍松吟为缙云学博家迩可大兄作
作者：张之澄
朝代：清

蔓草不独立，苍松无倚附。挺生山之阴，蟠结坚以固。亭亭拂层云，湛湛浥零露。孤劲耐霜寒，凄清越朝暮。荫可大千尺，材真庙廊具。上邀鹳鹤集，下委鹿豕聚。偃仰风尘中，百年托贞素。非不甘栋梁，良师鲜所遇。勿以老烟霞，无如识者顾。但恐摧作薪，竟为采伐误。
予以直州判加捐州同指分皖省，乡诸君皆惜予不善择官，又不善择地，赋以自解
作者：张之纯
朝代：清

白色斑斑上鬓丝，卅年未折桂林枝。伯牛有疾终归命，司马为郎尚入资。氛恶况当盟楚日，泉清那比在山时。随风飘落花无定，茵溷原难自主持。
予腰腹本大，今年七十顿瘦减，慨然有感
作者：张之纯
朝代：清

老去腰围似沈郎，何堪解带细评量。边韶称笥经荒废，王勃成文稿脱亡。怕作生松丁固梦，转怜舞柳小蛮妆。扬州纵想骑仙鹤，十万缠时费主张。
余公墓
作者：张之纯
朝代：清

千载显英灵，孤忠耿日星。六年撑半壁，一死答元廷。清水波涵碧，名山草护青。履声来橐橐，洗耳不甘听。
偶成二首
作者：张之纯
朝代：清

几家篱落不成村，寂寞故园深锁春。骤雨滴醒蝴蝶梦，迅雷震破杜鹃魂。渡江泥马无神品，埋棘铜驼有泪痕。毕竟愚公胜智叟，移山有子子传孙。苍水崖山一例亡，浩然正气大而刚。岁寒始显冰霜节，星陨犹争日月光。事纵不成名自遂，生原能舍死何妨。遗芳自古多遗憾，几见真人白水乡。
偶成二首·其一
作者：张之纯
朝代：清

几家篱落不成村，寂寞故园深锁春。骤雨滴醒蝴蝶梦，迅雷震破杜鹃魂。渡江泥马无神品，埋棘铜驼有泪痕。毕竟愚公胜智叟，移山有子子传孙。
偶成二首·其二
作者：张之纯
朝代：清

苍水崖山一例亡，浩然正气大而刚。岁寒始显冰霜节，星陨犹争日月光。事纵不成名自遂，生原能舍死何妨。遗芳自古多遗憾，几见真人白水乡。
吊黄介子
作者：张之纯
朝代：清

矫矫黄介子，成仁愿杀身。至今称义士，当日号奸人。结客思兴汉，潜踪岂避秦。凄凉法宝寺，遗恨大江滨。
和尹孚赠姚志豪作
作者：张之纯
朝代：清

说与人间不忍听，西河泪雨一般零。昆生别后无同调，寥落娄东野史亭。
妾命薄
作者：张之纯
朝代：清

妾命薄，妾命薄，耶娘教妾学歌曲。歌曲学成学琵琶，大弦小弦弹落续。妾命薄，妾命薄，耶娘教妾学演剧。演剧学成冠梨园，引动翩翩年少客。客见倾心，如马求林。耶娘居奇货，身价逾万金。不管萧郎成陌路，但觉侯门一入似海深。王嫱嫁单于，雅与素愿殊。但得一枝借，聊胜辱泥涂。老天老天胡不佑，又使风云陡变，团栾明月影模糊。吁嗟乎，杨家女儿何数奇，玉环罗袜遗马嵬。君王掩面尚救不得死，何论尚书阁老天潢支。玉环死，陈玄礼，妾今去，赵御史。御史为国当直言，但言十万寿金良足矣。事有甚，画眉何必及翠喜。胡不闻，君家飞燕入汉宫，啄尽皇孙与皇子，为问奴奴可有此。妾来公子乐，妾去公子哭，万事美中有不足。妾劝公子莫过伤，有人含笑对镜著花黄。妾不怨人怨月老，天上飞升胡太早。三生有约缓缓行，未必坠入轮回道。美人计，空用了，天下事大妾事小。富贵浮云幻，一场春梦醒。崎岖世路今番信，人生何事枉劳形。自怜还自笑，笑妾女优伶。花开姊妹千万朵，问谁似妾姓氏达帝听。重理旧时弦，低唱懊侬曲。得配韩蕲王，千古梁红玉。妾亦同是青楼人，胡竟随风复漂泊。漂泊不禁风，伤哉真命薄。
杂感
作者：张之纯
朝代：清

閒居三月不参衙，且典鹴裘入酒家。自顾真如五技鼠，难防最是两头蛇。刘伶荷锸埋黄土，王播笼诗有碧纱。坐拥书城南面贵，研朱点易旧生涯。六年重到白门游，文阵纵横战未休。筑室谋夫谁执咎，言兵败将转增羞。艰难风雨怜畴昔，容易光阴阅几秋。赖有吴刚携月斧，装成七宝广寒楼。
杂感·其一
作者：张之纯
朝代：清

閒居三月不参衙，且典鹴裘入酒家。自顾真如五技鼠，难防最是两头蛇。刘伶荷锸埋黄土，王播笼诗有碧纱。坐拥书城南面贵，研朱点易旧生涯。
杂感·其二
作者：张之纯
朝代：清

六年重到白门游，文阵纵横战未休。筑室谋夫谁执咎，言兵败将转增羞。艰难风雨怜畴昔，容易光阴阅几秋。赖有吴刚携月斧，装成七宝广寒楼。
用皖伯台韵，答心斋吊黄侍中观
作者：张之纯
朝代：清

明诏削藩颁，参军语作蛮。山僧多事出，世将弃师还。波咽秦淮水，风寒皖国山。当时方正学，血染石同殷。
癸丑九月，六十自慨四首
作者：张之纯
朝代：清

不埋黄土不黄冠，敢说纲常大节完。父有遗言惭未践，家无恒产幸能安。同沾雨露商容易，重整乾坤夏靡难。此后未知何景象，任他日月走双丸。五龙六甲等閒过，都付南槐梦里柯。一曲铜琶谁与唱，十年铁砚竟空磨。含情莺燕秋风老，翊运夔龙旧雨多。苜蓿半盘清可供，充饥聊当采薇歌。旧事重提细忖量，未能亲墓表泷冈。停车问字徒饶舌，倾盖论交枉热肠。曾效捉刀杨德祖，空怀草檄骆宾王。昔年辛苦论文友，偻指知音半北邙。偶逐风尘作宦游，皖山皖水几春秋。感时凭吊忠宣墓，乘醉狂吟太白楼。才纵不高曾倚马，性原喜静等浮鸥。素旗飘飐归来后，怕看增添海屋筹。
癸丑九月，六十自慨四首·其一
作者：张之纯
朝代：清

不埋黄土不黄冠，敢说纲常大节完。父有遗言惭未践，家无恒产幸能安。同沾雨露商容易，重整乾坤夏靡难。此后未知何景象，任他日月走双丸。
癸丑九月，六十自慨四首·其三
作者：张之纯
朝代：清

旧事重提细忖量，未能亲墓表泷冈。停车问字徒饶舌，倾盖论交枉热肠。曾效捉刀杨德祖，空怀草檄骆宾王。昔年辛苦论文友，偻指知音半北邙。
癸丑九月，六十自慨四首·其二
作者：张之纯
朝代：清

五龙六甲等閒过，都付南槐梦里柯。一曲铜琶谁与唱，十年铁砚竟空磨。含情莺燕秋风老，翊运夔龙旧雨多。苜蓿半盘清可供，充饥聊当采薇歌。
癸丑九月，六十自慨四首·其四
作者：张之纯
朝代：清

偶逐风尘作宦游，皖山皖水几春秋。感时凭吊忠宣墓，乘醉狂吟太白楼。才纵不高曾倚马，性原喜静等浮鸥。素旗飘飐归来后，怕看增添海屋筹。
皖伯台
作者：张之纯
朝代：清

茅土周室颁，地本近荆蛮。明月几今古，閒云任往还。转怜今日客，不识旧时山。欲访左慈迹，霜枫落叶殷。
芜关元旦，用渔洋蟂矶灵泽夫人祠韵，口占二绝寄怀恂斋
作者：张之纯
朝代：清

我留皖国子归吴，客里情怀分外孤。不识椒花新颂献，举杯忆及旅人无。万千爆烛破清寥，积雪皑皑冻木萧。閒立临江亭上望，听人评论拜年潮。
芜关元旦，用渔洋蟂矶灵泽夫人祠韵，口占二绝寄怀恂斋·其一
作者：张之纯
朝代：清

我留皖国子归吴，客里情怀分外孤。不识椒花新颂献，举杯忆及旅人无。
芜关元旦，用渔洋蟂矶灵泽夫人祠韵，口占二绝寄怀恂斋·其二
作者：张之纯
朝代：清

万千爆烛破清寥，积雪皑皑冻木萧。閒立临江亭上望，听人评论拜年潮。
西施
作者：张之纯
朝代：清

侬家迢递阻山河，犹记村名是苧萝。为问捧心因底事，受王恩重负王多。
谢生幼陶瓶菊为鼠所啮，成五律一章，邮寄见示，余偶有所感，有原韵答之
作者：张之纯
朝代：清

莫言鼠胆小，每惯窃盘餐。占据寝庙穴，凭依社稷坛。直同梅细嚼，遑惜菊英寒。赖有一物制，狸奴侧目看。
赵焕文挽诗三首
作者：张之纯
朝代：清

西风陡起白旗飘，抱木今重见鲍焦。留得吾邦忠义字，两间正气未全销。记得门停问字车，当年同社有谁如。数行磊落传家训，抵得文山衣带书。讲学风开郑太常，胶庠继起共流芳。三贤泉下应含笑，此事荒庵也有光。
赵焕文挽诗三首·其一
作者：张之纯
朝代：清

西风陡起白旗飘，抱木今重见鲍焦。留得吾邦忠义字，两间正气未全销。
赵焕文挽诗三首·其三
作者：张之纯
朝代：清

讲学风开郑太常，胶庠继起共流芳。三贤泉下应含笑，此事荒庵也有光。
赵焕文挽诗三首·其二
作者：张之纯
朝代：清

记得门停问字车，当年同社有谁如。数行磊落传家训，抵得文山衣带书。
厅联
作者：张九徵
朝代：清
体裁：联

少不如人何况老；身将终隐又焉文。
安南即事
作者：张九徵
朝代：清

铁骑昆明道，戈船粤水西。诸君催转战，天意罢征鼙。象饮蛮江靖，鸢飞浪泊低。须知尺一诏，不异下金鸡。
己亥钱驭少移居丹阳
作者：张九徵
朝代：清

翛然一榻此青丘，卧起三年只小楼。山色愁看霜叶晓，箫声空度凤城秋。武陵避世何知汉，荆土依人不为刘。最喜一星占处士，丹阳郭是古南州。
鹤林寺
作者：张九徵
朝代：清

昨岁逢僧话竹楼，重来惊见雪盈头。杜鹃花老人天梦，黄鹤山空禾黍秋。壁破字随风雨去，珠还像借鬼神留。夕阳莫漫催归骑，凉月松风好夜游。
古辞
作者：张九思
朝代：清

郁郁空山苍，霭霭远村树。濯濯明月辉，汩汩寒波注。松风韵素琴，菱塘飞白鹭。中有太古人，散发振遥步。俗书吾不解，长镵吾不恶。一饱乃弃余，一饮尽仙露。世士无与言，吐纳骈新故。寒天变暄暖，古老还童孺。鼾卧十丈岩，流云相驻护。有时独啸声，垠谷莽回互。
编罗洋诗目录因题其后
作者：张九思
朝代：清

南国有佳人，幼乃好奇服。明月缀古冠，耿如媚幽独。清冷沁雪香，充润肥雨福。咳唾落九天，锦云新万族。欢吹寒谷温，惨澹杲日伏。群儿撼蚍蜉，大音回敔柷。喧啾榆枋鴳，刺戾长沙鵩。古欢遂已驰，此意予杼柚。茫茫向千载，草阜兴歌哭。何当驹影还，寿之岳与渎。
舟入茅夹子
作者：张九思
朝代：清

暮色苍然至，明星落小山。篙声残石齿，人影入烟鬟。泛梗沙鸥似，冲寒旅雁艰。吾生惭羽化，何计出尘寰。
移居诗
作者：张九錝
朝代：清

步来城一角，浑似陟山尖。近舍开花圃，比邻挂酒帘。高轩难枉过，野老至无嫌。雀噪知何事，家人喜妄占。莫笑耽吟苦，匆匆唱《渭城》。箪瓢容陋巷，金石出歌声。有事抛家计，耘人待岁成。穷乡谋薄食，终羡是躬耕。
移居诗·其一
作者：张九錝
朝代：清

步来城一角，浑似陟山尖。近舍开花圃，比邻挂酒帘。高轩难枉过，野老至无嫌。雀噪知何事，家人喜妄占。
移居诗·其二
作者：张九錝
朝代：清

莫笑耽吟苦，匆匆唱《渭城》。箪瓢容陋巷，金石出歌声。有事抛家计，耘人待岁成。穷乡谋薄食，终羡是躬耕。
北宸寺小憩
作者：张九钧
朝代：清

无计长天可引凉，花宫隐隐隔垂杨。暂抛东郭乌皮几，来访南宗青豆房。两盏饭消云子洁，一瓯茶泛月团香。倦时随在堪倚枕，不用频移倦客床。
十六夜口占
作者：张九钧
朝代：清

水驿山邮不计程，孤檠照影酒杯倾。醉来欲作还乡梦，懊恼空滩一夜声。
仙枣亭同蔡芷衫作
作者：张九钺
朝代：清
体裁：古风

我从海上来，不见安期枣。却逐寒笛声，同上武昌峤。当时回道人，狡狯毋乃巧。太守不能仙，小吏安足道？如瓜一飞去，蔚蓝天浩浩。空馀两槎枒，茫然对人老。沈吟万年中，何以阅昏晓？昔人此亭作，今人此亭保。短墙缭绕之，冠盖笙歌扰。其上罡风吹，其下白云埽。谁穷九地根？谁酌三浆饱？徒卧乾坤痴，不受江山槁。黄龙缩其皮，那肯露鳞爪？素月一迎之，鹤影瘦夭矫。我思金精液，不敌一樽醥。心为玉门核，骨作𡸰嵣宝。神女笑于人，摩挲亦草草。会当掷其馀，使子颜色好。棋响若有人，种者自三岛。叱叱先生来，请问实多少。
吕仙亭枣树
作者：张九钺
朝代：清
体裁：古风

草木禀元化，一气为枯荣。奈何仙亭枣，狡狯殊群英。如瓜实已归，杈枒卧前楹。酣嬉旷劫中，不灭亦不生。雷霆避朽骨，日月扶孤撑。皴𥀶苍龙皮，笑怒黄鹄精。将毋玉门核，金液潜鍊形。乾坤寂无言，菁华戒其盈。我逐寒笛飞，来往峤上城。不知身将老，摩挲思勾萌。种者非荒唐，胡为隐姓名？我欲问白云，云空大江横。
哀太仓龚生肩吾
作者：张九钺
朝代：清

乾坤无处置狂才，只合抽身走夜台。笔落鬼神终避焰，哭残山水为留哀。塞高鸡鹿弯弓出，梁拥鼋鼍草檄来。大府机谋谁倚仗，一樽空自酹苍苔。名场不惜拔蝥弧，经史填胸得气粗。一卷丹黄樊绍述，平生名字庾肩吾。曾倾美酝看余饮，不道雄谭失子孤。扑枣贳裘歌散尽，章江风雨夜模糊。
哀太仓龚生肩吾·其一
作者：张九钺
朝代：清

乾坤无处置狂才，只合抽身走夜台。笔落鬼神终避焰，哭残山水为留哀。塞高鸡鹿弯弓出，梁拥鼋鼍草檄来。大府机谋谁倚仗，一樽空自酹苍苔。
哀太仓龚生肩吾·其二
作者：张九钺
朝代：清

名场不惜拔蝥弧，经史填胸得气粗。一卷丹黄樊绍述，平生名字庾肩吾。曾倾美酝看余饮，不道雄谭失子孤。扑枣贳裘歌散尽，章江风雨夜模糊。
回山行
作者：张九钺
朝代：清

青山不放江出楚，北斗茫茫落洲渚。天兵破浪斩青冥，云梦潇湘罅如缕。青冥罅里拿舟上，逼眼精灵狎空旷。舵侧樯回变怪生，若与舟争谁肯让。雪骨崩空朽龙虎，皴皮削屑生霜雨。西风巫峡摇臂脚，东旭金焦吐门户。石根驾涛袅相逼，漾荡冲融嵌虚碧。半占青天乌鹊巢，下沈斜日鼋鼍宅。枯枫老杉皆十围，根盘蛇蜴叶倒垂。寺门高开大竹翳，阴风或恐来山夔。下临公瑾散花洲，南屏远映宿雾收。棹声呕哑落空翠，凫鹥散乱凌清秋。造物好奇不好平，幽人于此得性情。玲珑破碎那自惜，梦魂图画生其精。采石马当犹趁客，及兹每叹飘毫发。安得冥冥万丈梯，举袖长挥失吴越。
夜宿七级闸闻水声有感
作者：张九钺
朝代：清

秋雨打孤篷，游子中夜觉。篝镫凄以凉，百物下寥阔。闸口何嗷嘈，一夜积涛蹙。抑扬疑远近，往返杂歌哭。低吟不能长，万感满胸曲。想见故山阿，流泉灌茅屋。荷锄觇远脉，濯足乱新绿。幽期隔尘沙，岁月惜局促。南莼久思张，北士不轻陆。乡思逐推迁，羁愁震耳目。此身尚惝恍，所宅亦未卜。壮齿不恒居，古言有三复。起弄明月流，湿光滴衣幅。
大雪独登黄鹤楼作短歌
作者：张九钺
朝代：清
体裁：古风

风雄雄，雪冥冥。岷江骇浪流洞庭，汉水大别随东征。黄鹄不可骑，铁笛不可听。左不见鹦鹉之洲，右不见却月之城。楼苍茫，雪纵横，李白一去三千龄。谁能当此江山兮，有酒吾欲与之同倾。
山阴潘筠轩学士招同汪九观旂沈大俨斋集冶城寓轩时学士自大梁返
作者：张九钺
朝代：清

美人天际留不得，飘零反作长千客。大江不洗宫锦袍，仍带玉堂旧颜色。三花携出少室山，梁园词赋争追攀。归来黄金快手尽，笑对文君眉黛寒。谢公墩前一招手，为余吹笛秦淮口。叱散南朝裙屐人，隔林呼到王昙首。东山何必携丝竹，读书论文豪亦足。薰风绕室泛红兰，斜日摇樽鸣翠木。前楹移席杯纵横，更阑凉露下不惊。蒋山明星落四五，月华欲向东南倾。昨夜天鸡啼一声，引我天姥峰头行。镜湖荷花三百里，中有山东狂李生。先生只说镜湖好，但有鲈鱼归及早。明日相思京口舟，他时并马山阴道。
暮过高邮州
作者：张九钺
朝代：清

甓社湖深水指东，玩珠楼影拂征篷。荻花香冷歌前月，蒲叶声多酒后风。乡梦夜兼柔橹发，诗怀秋与远烟空。文游台畔登临意，一枕寒螀恨未穷。
渡盘龙江
作者：张九钺
朝代：清

马影与人语，斜阳共一溪。鸟归滇海外，雪在五华西。客事惟山水，幽寻有笮黎。谁能作拘检，拥卷听晨鸡。
蔡芷衫邀登黄鹤楼，同杨永思、彭思赞两世讲
作者：张九钺
朝代：清
体裁：七言律诗

古今浩浩一元气，楼上司勋偶得之。寒日照人老又上，白云待子来何疑？放歌楚国江山大，送客扬州雨雪迟。为语同游少年者，有才鹦鹉莫题辞。
覆箱峰下题彭氏书楼
作者：张九钺
朝代：清

独汝村居好，千峰立户前。桃花一溪雨，枫叶半楼天。捉瓮翻衣湿，呼儿网鲤旋。此中事儒术，亦足抵神仙。
访李望都敏夫不值
作者：张九钺
朝代：清

别子青山短簿祠，十年放浪欲何之。未成梦泽捞虾侣，且逐并州食雁儿。枯涧薄冰行客路，容林黄叶晓愁时。如今各逐风尘去，不必相逢话夙期。
黄鹄矶塔
作者：张九钺
朝代：清
体裁：七言律诗

鹄飞矶断城尖愁，渺渺浮图当素秋。白日铃摇老蛟匿，黑风江抱神灯游。可怜鄂渚尽为草，何代楚王馀此邱？惟有楼头寻李白，一帆相与淩沧洲。
黄鹤楼笛
作者：张九钺
朝代：清
体裁：七言律诗

江清霜白塞无边，山涌高楼笛倚天。更有秋声传别调，不知迁客系孤船。西风黄鹤心千里，明月梅花梦几年？莫使蛟龙愁入破，英雄末路是神仙。
秋日送友人之岳阳
作者：张九键
朝代：清

秋水绵绵送客行，江干携手泪纵横。孤帆挂日风前影，别雁啼霜梦里声。双树半遮云麓寺，一湖初涌岳阳城。愁多莫更登楼望，吴楚天连百感生。
慈恩寺塔
作者：张九镒
朝代：清

见说繁华界，凭栏剧可怜。残碑唐岁月，荒草汉山川。日落邀双鸟，楼空卷片烟。下方何处是，灯火郭门前。
涪州牛陂箐
作者：张九镒
朝代：清

晓云如墨破山行，未辨巉崖荦确横。射虎几人逢李广，叱羊何处问初平。苔黏古木寒无色，草伏阴虫细有声。两日崎岖头欲白，不关萧瑟动秋情。
义帝祠歌
作者：张九镡
朝代：清

南公伤心武关客，三户人烟悲欲咽。阿孙亦号楚怀王，居巢老人定奇策。牧羊立后原无功，卿子冠军非英雄。渡河九战钜鹿震，入关一炬咸阳红。将军自王等闲耳，徙帝上游嗟已矣。谁令击杀临江中，缟素翻怜汉天子。由来反掌成儿嬉，君家世将宁如此。舣船下马呼天亡，咫尺江东非故乡。亡秦必楚楚事毕，岭云郢树同苍凉。君不见郴州城西一抔土，碧血斑烂雪花舞。寒销白虎墓门空，更听明年啼杜宇。
信阳大雪
作者：张九镡
朝代：清

关门一夜嘶严风，鸡鸣霰集寒镫红。平明径问信阳道，风花飒沓云溟濛。凌兢驴影冻欲死，虽有健步难为工。客言河北艰难至，河冰十月声琤琮。太行雪片大如席，飞狐倒马谁能穷。劝君爱此琼贝色，此行所历将毋同。江淮咫尺动愁绝，轻烟点鬓如飞蓬。眼明竹树尚历落，手掇沙石皆玲珑。汝南城郭在何处，回首不见关南东。凭陵荆楚压淮蔡，青山一发来天中。冥厄塞前聚虎穴，嵖岈峰里留蚕丛。当年封狼据平地，长戈快戟森刀弓。悬瓠池边寂不备，坐令鹅鸭参军容。英雄闲道颇制胜，要与夜雪成奇功。豪吟对此意飞动，举杯一笑惊长空。
六榕寺
作者：张九镡
朝代：清

题名看玉局，无复六榕阴。僧话茶烟久，人行塔影深。旃檀留法相，梵呗起清音。一宿宗门契，何缘净此心。
夜泊汉上望黄鹤楼
作者：张九镡
朝代：清
体裁：七言律诗

又是城头黄鹄矶，年来去住忍相违。醉中不记江南别，梦里何曾冀北归？红叶夕阳波欲下，青霜斜月雁还飞。洞庭云水方千里，一上高楼咏翠微。
晚秋广陵泛舟
作者：张九镡
朝代：清

红桥修禊冶春诗，载酒江湖似牧之。谁信一官烟月地，欧苏鼎立见丛祠。
江上望黄鹤楼、汉口诸胜怀古一章，上唐中丞
作者：张九镡
朝代：清
体裁：古风

大江从岷峨，千里来奔驰。其东合九江，汉水南注之。会于大别山，众派共一支。伟哉神禹力，底定天南陲。漭漾积元气，万顷青玻璃。迢迢西楼上，影落寒江湄。临风辄引去，坐与三山期。黄鹤一高举，仙侣知为谁？下视郡邑浮，云树何离披？荆楚峙城郭，吴魏陈旌旗。群雄昔割据，蛮楚徒尔为。我来埽陈迹，愧乏琼琚词。周文化南国，此地最先施。乔木荫千年，游女安可思？中兴逮宣王，召虎帅其师。经营武功成，馀烈垂蛮夷。异代有同轨，上开明堂基。英灵耀日月，波涛净神祇。方舟聊击楫，欲济怀明时。愿以继风雅，作为江汉诗。
清凉寺居感怀
作者：张九镡
朝代：清

六月清凉寺，萧然天地秋。树梢悬岳影，殿脚插湘流。蝉急鸦声静，钟迟梵语幽。灵山空扫地，暂得一登楼。
遣怀
作者：张九镡
朝代：清

惯作长安客，深居学闭关。微凉依道院，残梦别家山。世味宁如此，平生好自闲。秋风飘忽起，倦鸟未知还。
雨渡汾关却寄太原音信
作者：张九镡
朝代：清

长夏阴凉曙色分，山关南去傍横汾。津临雀鼠常疑雨，岳近蛟龙半作云。京国衣冠犹绕梦，天涯昆弟惜离群。息肩早慰高堂望，北顾音书几日闻。
楚游
作者：张习孔
朝代：清
体裁：五言律诗

气殊昏晓变，西蜀隔秦中。翳树天光黑，霾花雾影红。猿愁千嶂雨，鴂啸一江风。心激涛声壮，悲吟眺碧空。
挽张之洞联
作者：张书云
朝代：清
体裁：联

大局艰危，当内忧潜伏、外患迭乘，沧海横流，先帝与老臣，同遗此恨；平生梗概，在廉正持躬、公忠体国，盖棺论定，谀言并谤语，两失其真。
和区觉生观察游剑潭韵·其一
作者：张书绅
朝代：清

自有名诗镇，潜蛟未敢腾。山青头似佛，月白影随僧。顽石偏通窍，恬波不起棱。斯游非剑侠，一片道心澄。
天平山东庵
作者：张书绅
朝代：清
体裁：七言绝句

矮屋疏林深更清，乱云堆草石崚嶒。回溪曲径千盘上，独立悬崖一个僧。
天平山冲天楼
作者：张书绅
朝代：清
体裁：七言绝句

怪石凭虚敞四檐，半空楼阁隘诸天。兴来觉有狂生态，手折松枝啸紫烟。
挽陈其美联
作者：张书绅
朝代：清
体裁：联

革命阅六年，胸有成竹，自举白旗起义，早著贤声，气概冠群雄，入手建功降铁厂；联姻经五载，面不识荆，何图黄浦潮来，遽传哀耗，血衣昭大烈，伤心遗憾对金陵。
摩云顶观海
作者：张书绅
朝代：清
体裁：七言律诗

海上曾闻有十洲，逸人骑鹤恣遨游。直超尘世三千界，亲见神仙十二楼。月带寒潮浮碧屿，云移芳树接丹丘。中流我欲乘槎去，只恐迷茫犯斗牛。
次台湾道区天民邀陈迂谷山长程守山司马同游剑潭韵
作者：张书绅
朝代：清

化龙龙已去，龙去剑光腾。古迹谈名士，空山剩老僧。回澜开宝镜，断石露圭棱。夜静星辰落，江天一色澄。
游天平寺·其一
作者：张书绅
朝代：清
体裁：五言绝句

六峰高插天，一径入林樾。扫石待鸣琴，开樽对残雪。
游天平寺·其三
作者：张书绅
朝代：清
体裁：五言绝句

崖阴积雪深，山路不盈尺。明月逐游人，杖藜过绝壁。
游天平寺·其二
作者：张书绅
朝代：清
体裁：五言绝句

石径绕羊肠，棕鞋缘鸟道。伫立万山巅，天风发孤啸。
游天平寺·其四
作者：张书绅
朝代：清
体裁：五言绝句

跛僧爱迎客，手拄一条杖。溪背笑相逢，山头月初上。
游黄华山
作者：张书绅
朝代：清
体裁：七言绝句

拄杖看山独客来，乱云堆石护苍苔。清樽坐对黄华寺，斜日高悬挂镜台。
登天平绝顶
作者：张书绅
朝代：清
体裁：七言律诗

天平之麓黄华西，六峰突兀天欲齐。晴空自发金磬响，断崖更听玄猿啼。浮云飞鸟看出没，苍松翠竹相高低。道人焚香坐峰顶，法眼岂为诸相迷。
竹枝词
作者：张书绅
朝代：清

山桃花发竹鸡啼，几日茶枪绿已齐。欲摘香芽烟水阔，呼郎背过碧山溪。短长亭子卧烟岚，亭上行人笑语酣。怕是早妆太草草，临流更把野花簪。
竹枝词·其一
作者：张书绅
朝代：清

山桃花发竹鸡啼，几日茶枪绿已齐。欲摘香芽烟水阔，呼郎背过碧山溪。
竹枝词·其二
作者：张书绅
朝代：清

短长亭子卧烟岚，亭上行人笑语酣。怕是早妆太草草，临流更把野花簪。
挽彭玉麟联
作者：张云汉
朝代：清
体裁：联

正气树两间，不要钱，不怕死，不爱虚名，身退功成，中外奸雄皆胆落；殊恩邀九陛，是大帅，是儒臣，是真烈士，道完仙去，悽怆妇孺亦心酸。
挽曾国藩联
作者：张云理
朝代：清
体裁：联

德冠乡邦，衡山并茂；泽流天壤，湘水同长。
戊戌正月十二日与兄话别邗关
作者：张云璈
朝代：清

津亭攀柳一分黄，去住无端各自伤。颜色定和殊惘惘，前程如此太茫茫。久怜京国多尘梦，似望并州作故乡。白发衰亲好持护，客中最忆是高堂。
景州
作者：张云璈
朝代：清

满目悲行役，凭谁问苦辛。寒声催白雁，乡泪积黄尘。淀外冰犹壮，营边柳不春。由来燕赵地，慷慨说佳人。
河间
作者：张云璈
朝代：清

两度城边过，驱车斥堠长。九河无故道，六艺有贤王。老木风生虎，平沙石卧羊。当年暴公子，绣斧镇岩疆。
浮山禹庙观山海经塑像
作者：张云璈
朝代：清

江都县治西，有石同培塿。得毋类地肺，或可比石纽。巍巍白马儿，庙貌建已久。鼎既铸神奸，上复范妍丑。门前诸塑像，奇怪得未有。土功徵狸力，水祥见长右。毕方火为讹，闻？风是吼。钟山烛龙潜，平圃英招守。䴅既怪多足，䍺又笑无口。山膏雅善詈，钉灵徒解走。三年出象骨，十日炙女丑。神鼓雷泽腹，帝断刑天首。一抟居有穷，九山食相柳。蚩尤弃桎梏，贰负遭锁钮。凡此诸异物，其理难细扣。歧舌何能语，反膝安可蹂。船或坐而削，丝或据而欧。鱼或海上捕，蛇或耳中受。不知岁常然，抑或事有偶。无既已死，何以心不朽。夏耕既无头，何以走厥咎。女尸化䔄草，譬若柳生肘。淑士处栗广，不异身横亩。阴廊风雨青，虚室神鬼黝。森然来搏人，駓駓张血拇。令我不敢前，颇觉惊心陡，昔读《山海经》，疑蓄不能剖。是书所由来，云出伯益手。自宜比《禹贡》，同为百篇取。崇伯有世系，乃为骆明后。羽渊化黄熊，墠渚复是否。考之于诸书，不合十八九。上甲微王亥，况又殷事狃。其说皆荒唐，直可覆酱瓿。每思起九原，质之文命后。龙威《遁甲》书，从此多纷纠。祖龙见神人，汉武宴王母。皆于此滥觞，奇说相煽诱。安得昆仑墟，开阳作干掫。不信乘吉量，遽有千秋寿。归来眩心目，万怪踆户牖。且操东向杯，帝浆以为酒。
浮山禹庙观山海经塑像
作者：张云璈
朝代：清
体裁：古风

江都县治西，有石同培塿。得毋类地肺，或可比石纽。巍巍白马儿，庙貌建已久。鼎既铸神奸，上复范妍丑。门前诸塑像，奇怪得未有。土功徵狸力，水祥见长右。毕方火为讹，闻𧲂风是吼。钟山烛龙潜，平圃英招守。䴅既怪多足，䍺又笑无口。山膏雅善詈，钉灵徒解走。三年出象骨，十日炙女丑。神鼓雷泽腹，帝断刑天首。一抟居有穷，九山食相柳。蚩尤弃桎梏，贰负遭锁钮。凡此诸异物，其理难细扣。歧舌何能语，反膝安可蹂。船或坐而削，丝或据而欧。鱼或海上捕，蛇或耳中受。不知岁常然，抑或事有偶。无䏿既已死，何以心不朽。夏耕既无头，何以走厥咎。女尸化䔄草，譬若柳生肘。淑士处栗广，不异身横亩。阴廊风雨青，虚室神鬼黝。森然来搏人，駓駓张血拇。令我不敢前，颇觉惊心陡，昔读《山海经》，疑蓄不能剖。是书所由来，云出伯益手。自宜比《禹贡》，同为百篇取。崇伯有世系，乃为骆明后。羽渊化黄熊，墠渚复是否。考之于诸书，不合十八九。上甲微王亥，况又殷事狃。其说皆荒唐，直可覆酱瓿。每思起九原，质之文命后。龙威《遁甲》书，从此多纷纠。祖龙见神人，汉武宴王母。皆于此滥觞，奇说相煽诱。安得昆仑墟，开阳作干掫。不信乘吉量，遽有千秋寿。归来眩心目，万怪踆户牖。且操东向杯，帝浆以为酒。
相府蒲桃歌
作者：张云璈
朝代：清

相府蒲桃根似瓮，传自相公亲手种。相公种此才弱龄，七十余年岁华共。蛟龙拿攫庭之隅，风雨终年任卷舒。千条惯舞流苏影，万颗疑垂照乘珠。中台星坼方逾载，丹旐南归远言迈。公子都依垩室居，官僚空指沙堤在。苑中早堕绿沈瓜，陇上俄来元甲队。绿野堂虚少客行，平泉花冷无人对。萤照徒从幽径明，燕飞时有重帘碍。窗前鹦䳇绿无声，座上珊瑚红尚碎。赁舂庑任别人来，朝天漏向何时待。庾信居然宋宅游，杜陵早动房池慨。遽令小草失春晖，不使清芬有遗爱。叶叶还同路柳芟，枝枝翻作甘棠败。我曾读书此树下，小院房栊最清暇。每见春时起蛰根，嫩绿离离堆满架。月中清影过墙来，雨后轻梢向空亚。合教马乳酦新醅，一斛凉州夜光泻。岂知转眼不堪看，无复余阴覆台树。相公平生有清德，物玩从来不少借。定知此树恋公恩，同公荣寿还同谢。我思手泽空怦怦，未免今昔萦心情。不及当年崇让宅，牡丹犹伴玉溪生。
顾晴沙先生诗冢歌
作者：张云璈
朝代：清

君不见万山下沈石一片，当时谁识征南面。千年而后或在山，陵谷从来有迁变。又不见唐求山人一个瓢，贮以诗稿江中抛。为祝斯文不沈没，得者自识吾心劳。从古名心不肯死，姓氏长教堆故纸。骨虽已朽力可争，所志区区只在此。晴沙观察操选政，隐然以诗为性命。对此如逢桑梓恭，采来似奉輶轩令。选诗既毕还梓诗，梓之不尽终有遗。录取精华置糟粕，其诗自在当听之。欲将剩稿投水火，素斋居士言不可。请从刘蜕文冢例，藏以玄宫位置妥。一抔黄土函精英，深山夜黑风雨惊。青磷熠熠来相迎，冷光闪烁如有声。如有声，不能语。多年故鬼小于黍，彳亍寒空泪如雨。吁嗟乎，文字潜幽气不灭，浆酒寒浇心尚热。请看一字二字间，犹是千痕万痕血。我闻嘉会惜未逢，今请一言陈贾公。昔人有诗集，曾藏佛寺中。何不将此置之龙光塔，呵护仗彼诸天功。旃檀香辟蟫蠹走，波罗巾拂煤炱封。安知五十八卷无人续，来补先生所不足。不教沧海有遗珠，更遣蓝田还种玉。沙中再拣几番金，椽外时逢一枝竹。但令死作焰如虹，莫便生将剑埋狱。我愿告君速开圹，定有精光一齐放。得书不比汲郡人，发丘且学中郎将。
黄鹤楼
作者：张云璈
朝代：清

秋色西来万里苍，凭高极目楚天长。群山直到荆门绿，斜日平添汉水黄。鹦鹉隔江怜处士，兰荃无地怨孱王。我曾跨遍扬州鹤，一例神仙事渺茫。
春日偕友人集坦园
作者：张云程
朝代：清

老至耽春色，浮生托醉乡。懒师嵇叔夜，痴学顾长康。风柳初垂槛，山花远映墙。不须嗟濩落，泉石足徜徉。
三士叹
作者：张云章
朝代：清

嗟哉燕士左与羊，狗屠不事节义张。楚王好士声播扬，翩然二子同裹粮。楚南燕北路阻长，山深雨雪雱且凉。桃乎慷慨泪数行，势不两生以一当。推尔食，解我衣，我才差短死则宜。我能死，尔能生，生见楚王功两成。道傍十围木，虫蚁穴其腹。古之翳桑人，于焉同一哭。哀也含泪不敢弹，楚王一见尊大官。树中有友形影乾，陈词再拜王慨叹。士为我死死不棺，葬之以礼衣冠完。哀也对食忍独餐，下报我友颜不汗。人间交态多欺谩，吾于二子无讥谗。嗟乎哉！戎夷亦死鲁郭门，彼为国士友何人。
书怀呈朱检讨竹垞
作者：张云章
朝代：清

赠策修门马首东，伶俜已忍十年中。谷寒不转吹邹律，羽退真遭过宋风。诗以穷工宁数我，官因名折只思公。相寻粗整轮蹄了，人去长安已觉空。镜里霜髭镊数茎，长贫已分老诸生。敢言豹雾文章隐，肯为牛衣涕泪倾。吹彻黄钟君子舌，遗将金错美人情。此身何事酬知己，名节如山晚或成。
书怀呈朱检讨竹垞·其一
作者：张云章
朝代：清

赠策修门马首东，伶俜已忍十年中。谷寒不转吹邹律，羽退真遭过宋风。诗以穷工宁数我，官因名折只思公。相寻粗整轮蹄了，人去长安已觉空。
书怀呈朱检讨竹垞·其二
作者：张云章
朝代：清

镜里霜髭镊数茎，长贫已分老诸生。敢言豹雾文章隐，肯为牛衣涕泪倾。吹彻黄钟君子舌，遗将金错美人情。此身何事酬知己，名节如山晚或成。
柬汪蛟门主政
作者：张云章
朝代：清

新篇磊落夜光多，奕奕翔鸾肯换鹅。蠹简漫怜金薤叶，饥肠真饱玉山禾。长留怀袖微风发，苦忆梧桐疏雨过。未许委心松菊径，怡颜且得向庭柯。
荆山
作者：张云章
朝代：清

吾经荆玉山，未惬登探愿。闻说洞中石，玲珑抟雪霰。玉生固有胎，不以青黑绚。卞和彼何人，抱璞奚必献。再刖自所取，无媒而频衒。士诈常夺真，物贵不敌贱。泣之亦何为，毋乃剧尤怨。孰云空山猿，荆人哭佐卞。陋哉何曾言，望道信未见。
观星台登眺
作者：张云章
朝代：清

蜿蜒东来紫气浮，环回下瞰碧漪流。乾坤法象开双阙，星斗光华烛九州。西邸集书陈要略，南朝古庙俨垂旒。只今寂寞江山冷，犹有衣冠夜出游。
严滩
作者：张云翼
朝代：清

漫整荷衣拜逸民，滩声犹自动星辰。富春近日谁渔父，天子当年有故人。名到先生才是隐，贤如光武不称臣。只因曾作梅家婿，外氏家风爱隐沦。
晓春南苑应制
作者：张云翼
朝代：清

别殿春晴淑气归，晓钟双阙启金扉。彤云送暖垂青琐，白日凌寒转翠微。弱柳偏随仙仗发，疏梅久恋上林辉。应知圣泽深南亩，更喜年芳入帝畿。
登华岳
作者：张云翼
朝代：清

职方纪豫镇，配位雄西秦。我来问真源，乃当白帝辰。婆娑入雾市，五里排山闉。仙坪响涧溜，古木蟠轮囷。渐转穷车箱，四合横嶙峋。高峰当面起，峨峨凌秋旻。飞瀑落银河，摇曳垂天绅。直须陟层巅，立此万仞身。悬磴穿幽峡，石罅天光渺。危峡复千尺，铁繘援云表。断岩驾飞梁，翛然出窈窕。丹楼度紫霄，一览渭川小。振衣岚翠落，蹑足青霞绕。峻岫愁行猿，峭壁绝高鸟。言登白云峰，憩坐万松杪。洞口吹桃花，深秋疑春晓。落雁凌松桧，呼吸自通天。昔拜蓬莱下，今踞芙蓉巅。是时秋方中，爽气何澄鲜。明月升足底，坐久素光圆。玉露泻杯斝，松涛叶管弦。酒母骑茅狗，为我呼子先。饮余不遽卧，东看沧海烟。金缕拥阳乌，跃出羲和鞭。晓霞出玉井，落翠浮星潭。不须驾铁舟，沦迤自泓涵。黄冠汲之饮，茗碗何清酣。顿觉尘机息，浑欲抽缨簪。踏石扪萝薜，于焉穷幽探。莲花秀峰色，攒碧上蔚蓝。俯看黄河流，云雾相吞含。空濛识万象，浩气郁层岚。寒崖吹古雪，晴壑暄新霁。须臾峡底云，蒸蒸复上袂。俯闻空谷雷，飞雨洒萝薜。崔巍万仞巅，红轮自明丽。阴阳备四时，元化运五际。乃知山中历，一日千岁计。长年怀赤松，未许辞圣世。出山揖三峰，幽思尚凌厉。
登华岳·其一
作者：张云翼
朝代：清

职方纪豫镇，配位雄西秦。我来问真源，乃当白帝辰。婆娑入雾市，五里排山闉。仙坪响涧溜，古木蟠轮囷。渐转穷车箱，四合横嶙峋。高峰当面起，峨峨凌秋旻。飞瀑落银河，摇曳垂天绅。直须陟层巅，立此万仞身。
登华岳·其三
作者：张云翼
朝代：清

高崖悬日月，钩梯通别嶂。峻岭引苍龙，云雨时飞飏。谁攫此蜿蜒，直挂青霄上。玉女接明星，落黛寒相荡。浣手洗头盆，还扶九节杖。载陟灵掌尖，博台屹相向。叔卿驾白鹿，汉武先惆怅。玉简浮金液，今古闷灵贶。
登华岳·其二
作者：张云翼
朝代：清

悬磴穿幽峡，石罅天光渺。危峡复千尺，铁繘援云表。断岩驾飞梁，翛然出窈窕。丹楼度紫霄，一览渭川小。振衣岚翠落，蹑足青霞绕。峻岫愁行猿，峭壁绝高鸟。言登白云峰，憩坐万松杪。洞口吹桃花，深秋疑春晓。
登华岳·其五
作者：张云翼
朝代：清

晓霞出玉井，落翠浮星潭。不须驾铁舟，沦迤自泓涵。黄冠汲之饮，茗碗何清酣。顿觉尘机息，浑欲抽缨簪。踏石扪萝薜，于焉穷幽探。莲花秀峰色，攒碧上蔚蓝。俯看黄河流，云雾相吞含。空濛识万象，浩气郁层岚。
登华岳·其六
作者：张云翼
朝代：清

寒崖吹古雪，晴壑暄新霁。须臾峡底云，蒸蒸复上袂。俯闻空谷雷，飞雨洒萝薜。崔巍万仞巅，红轮自明丽。阴阳备四时，元化运五际。乃知山中历，一日千岁计。长年怀赤松，未许辞圣世。出山揖三峰，幽思尚凌厉。
登华岳·其四
作者：张云翼
朝代：清

落雁凌松桧，呼吸自通天。昔拜蓬莱下，今踞芙蓉巅。是时秋方中，爽气何澄鲜。明月升足底，坐久素光圆。玉露泻杯斝，松涛叶管弦。酒母骑茅狗，为我呼子先。饮余不遽卧，东看沧海烟。金缕拥阳乌，跃出羲和鞭。
叶迎坡陆纡斋鲍咸吉诸君招集南庄探梅
作者：张云锦
朝代：清

一棹荒寒路几经，殷勤梅信报园丁。人来浅水绿边汊，花问夕阳红处亭。昔酒香仍消酩酊，春怀淡欲入空冥。试镫节后应前放，待折横枝向胆瓶。
苏澳从军诗
作者：张云锦
朝代：清

海滨寻废垒，幕府驻征辕。徵将趋风至，分营偃月屯。冑披生虮虱，笳动啸狙猿。此地犹愁绝，前驱那可言。无路荒山峻，参天古木高。修蛇临涧跃，怪鸟绕营号。瘴毒蒸丰草，炊烟爇湿蒿。不须言战事，士气已萧骚。死边为烈士，搏兔乃戕狮。末将能相殉，忠魂可并祠。捐躯难瞑目，裹革尚存尸。后劲多观望，阴风撼大旗。古无人迹到，艰苦趣军行。深入多疑伏，前驱半死生。雨淫天助虐，日久帅休兵。慎选防关将，何劳战鼓声。楼船穷海泊，唤渡易轻舟。浪涌如奔马，波回似没鸥。雨风交洒落，性命听沉浮。已济看来处，惊人浩浩流。
苏澳从军诗·其一
作者：张云锦
朝代：清

海滨寻废垒，幕府驻征辕。徵将趋风至，分营偃月屯。冑披生虮虱，笳动啸狙猿。此地犹愁绝，前驱那可言。
苏澳从军诗·其三
作者：张云锦
朝代：清

死边为烈士，搏兔乃戕狮。末将能相殉，忠魂可并祠。捐躯难瞑目，裹革尚存尸。后劲多观望，阴风撼大旗。
苏澳从军诗·其二
作者：张云锦
朝代：清

无路荒山峻，参天古木高。修蛇临涧跃，怪鸟绕营号。瘴毒蒸丰草，炊烟爇湿蒿。不须言战事，士气已萧骚。
苏澳从军诗·其五
作者：张云锦
朝代：清

楼船穷海泊，唤渡易轻舟。浪涌如奔马，波回似没鸥。雨风交洒落，性命听沉浮。已济看来处，惊人浩浩流。
苏澳从军诗·其四
作者：张云锦
朝代：清

古无人迹到，艰苦趣军行。深入多疑伏，前驱半死生。雨淫天助虐，日久帅休兵。慎选防关将，何劳战鼓声。
兵远
作者：张云鹗
朝代：清

绝壑谁堪此旦昏，可怜垂老负儿孙。兵遥已被烽烟苦，家在宁忘耕凿恩。惊鸟宿林啼夜雨，荒村留月觅余魂。天狼未殒时多难，收得郊原老泪痕。
游水岩
作者：张云鹗
朝代：清

数笔云林几叶丹，敢言抱卷向名山。舟从虎圈秋尘外，梦在罗浮素月间。潭静影能将槛远，钟残韵亦比人闲。通仙幸有云情在，指点苍颜数往还。
晚眺
作者：张云龙
朝代：清

霁烟稍尽见斜曛，极目长空似锦文。绀碧缥黄看不尽，一重天间一重云。
画兰
作者：张云龙
朝代：清

此是幽贞第一花，不侪桃李只云霞。采香或可通来径，更写春山一片遮。
与文石诸生
作者：张五典
朝代：清

海边无事偶相过，递引深杯且和歌。风雨闭门黎进士，记从笠底识东坡。
南冈
作者：张五典
朝代：清

南冈何高高，上有郭生墓。苔藓没断碑，已失双柏树。裤褶径相遗，早知形骸寓。未愁处仲忍，危词藉一悟。可怜石头城，近逼南街路。钱凤尔何人，郗超死已暮。独叹青囊书，何如《尔雅》注。善《易》不言《易》，学人守其故。
文石书院诗并序
作者：张五典
朝代：清

寸莛由来许叩钟，植林开涧谢长供。千间广庇劳工部，六百还捐自曼容。何翅经师推北海，应从天下说中庸。移情我亦随烟棹，悟得琴心在众峰。
澎湖
作者：张五典
朝代：清

三十六岛知何似，数点烟矼数石矶。出海来占风信好，时时白鸟傍人飞。澳口新晴日未斜，拍天碧水浸红霞。拨船三板乘风软，礁屿东西拣石花。
澎湖·其一
作者：张五典
朝代：清

三十六岛知何似，数点烟矼数石矶。出海来占风信好，时时白鸟傍人飞。
澎湖·其二
作者：张五典
朝代：清

澳口新晴日未斜，拍天碧水浸红霞。拨船三板乘风软，礁屿东西拣石花。
答齐次见先生
作者：张五典
朝代：清

仙翁家天台，石梁作飞渡。俯看人间世，风烟万壑注。快作瀛洲谈，流传金石赋。道书续秘牒，艺林重掌故。偶辍谷口耕，来踏江东路。相逢湖海上，论衡乞谈助。挥麈通往复，拈笔随例疏。我固方隅见，记忆少脱误。昆明飞石鲸，甘泉雕玉树。燕游罢曲江，陂陀凿杜固。山川初无改，今古亦旦暮。惭称悬河口，奉补《水经注》。
送乔儆我
作者：张五典
朝代：清
体裁：五言律诗

长路天涯外，驱车背朔风。三秋惊别鹤，千里慕征鸿。尊酒荒城外，关山落照中。前程行色晚，裘马自匆匆。
蟠龙丈人歌和云汀制府
作者：张井
朝代：清

我闻拓格之松日月所出入，直与元气通呼吸。亘古独立大荒中，世人何曾见针粒。又闻负郯岩前松，龙鳞半空夭矫如有神。云幢星盖俨侍从，仙灵荒忽难具陈。何如东海大松近郊甸，撑空卧波人共见。劫灰兵燹几推排，此松龙颜终不变。我未见此松，诵诗复披图。倏觉寒风谡谡生座隅，奇姿谲熊不可以思议，纵有妙手难描摹。松身拳曲才五尺，平分两干各奇绝。一干横走学长虹，势欲东窥尾闾泄。舒肱探爪似与骊龙争，瘦骨枯缠万年铁。忽然夸多斗靡怒发千万枝，盘郁玲珑互纠结。其一下趋欻上拟，亦分两株逞恢诡。斗屈右臂如弯弓，如柳三眠更三起。又如常山之蛇击其中，首尾回环相角犄。一松幻就百龙身，游戏神通乃至此。吁嗟乎，此松之奇天下无。大如山河分两戒，细者须鬣璎珞珠。蜿蜒诘曲无相不具足，怖伏鲸犼奔天吴。赠之蟠龙名，奉以丈人号，风过掀髯应一笑。借问丈人年，依稀记在商周前。应是当年大禹治水驱龙走，一龙偃蹇不肯受。作使风雨直到海东头，蜕形化作支离叟。宇内艳说黄山松，最奇一株称卧龙。田盘山中多偃盖，每邀龙辇夸遭逢。此皆苍古世无比，莫与丈人论甲子。洞庭龙威尚恐肩随，穆隥秦封云礽耳。噫吁嘻，古称寿考多不材，似尔变化何雄哉。苍生霖雨有人在，偶贪高卧非衰隤。君不见海滨昨夜风雷厉，丈人又作拿云势。
观音殿联
作者：张井
朝代：清
体裁：联

真实不虚，大慈悲，度一切苦厄；意识无界，空色相，现五蕴光明。
送铜鼓藏焦山纪事
作者：张井
朝代：清

我有汉代之铜鼓，来自南昌司马家。蛮风瘴雨几何载，鞚骨完好无缺瑕。阔径三尺高杀一，三叠微学蜂腰洼。鼓心隆起俨棋局，周遭怒踞六虾蟆。腰垂四耳便索贯，其中空洞下口奓。黝然古泽光可鉴，通体细缬牛毛花。恨乏款识纪年月，定伏波耶诸葛耶。二竹斋中充清供，偶逢过客出矜夸。常恐神物工变化，不甘闭置羁笼笯。忽忆焦山擅名胜，中藏古物颇纷拿。周汉二鼎最奇绝，得此踵事或增华。梅溪老人笑绝倒，云此位置真不差。岂知此语有漏泄，山灵日夕思拜嘉。坐使诗僧屡问讯，前言欲食愁揄揶。一朝决计送汝去，不须堕泪随风斜。东过广陵下扬子，扁舟两桨声咿哑。千年老铜足精气，蛟龙未敢轻要遮。天吴潜逃鼋鼍徒，鲛人泣窜奔虎鲨。布帆安稳到初地，山中童叟拍手哗。诸天龙象大欢喜，紫衣前导随袈裟。三熏三沐好庋阁，幸少泥藓劳剔爬。钟鱼斋鼓共晨夕，障幕那无金绦纱。时有寒芒逼牛斗，莫放光怪惊麇麚。当时鍊铜采赤堇，阴阳供炭龙火加。雷雨晦冥降神异，亦如欧冶成镆铘。铸成此鼓寄威信，要息民夷争犬牙。大胜草龙要誓约，底须歃血刑豚豭。赛神合乐醉且舞，峒丁溪女纷击挝。方今圣治旷无外，梯航冠带通幽遐。坤维炎徼在庭户，芦笙欢沸喧铜琶。此鼓投间供玩赏，何如祓濯归耆阇。八德水与洗兵气，忏除凡浊袪尘沙。摩挲免叹在荆棘，听法或证波罗伽。吐吞潮汐浥神雾，沐浴日月涵云霞。佛天不老山不灭，铜鼓之寿其无涯。
黄石斋先生手书周忠介公神道碑墨迹卷
作者：张井
朝代：清

后死文章贵，先生志节同。千言写孤愤，一卷得双忠。事去天如梦，悲来笔有风。想当挥洒处，嚼齿恨无穷。
挽曾国荃联
作者：张亨嘉
朝代：清
体裁：联

卅载戈铤，功莫大南秣陵关北榆关，何期兵气才销，部曲凄凉凋上将；一门带砺，人只谓唐阿跌氏宋吴氏，岂识纯儒开济，安危建树迈前贤。
挽郭嵩焘联
作者：张亨嘉
朝代：清
体裁：联

文事继韩昌黎，论筹笔勋名，当在元和平蔡上；声名满郁单越，数乘槎岁月，更难甘掾使秦时。
挽张百熙联
作者：张亭嘉
朝代：清
体裁：联

论交未十年，我见公晚，治学无寸效，我负公深，老去多伤，怅触情怀惟往事；有横草之志，不握畺符，有造辟之谋，不预枚卜，时艰孔棘，安危属望更何人。
贺张百熙60寿联
作者：张亭嘉
朝代：清
体裁：联

一时物望归司马；万里储胥仗卧龙。
挽骆秉章联
作者：张人瑞
朝代：清
体裁：联

白发不能容，一柱西倾寰宇惨；苍生安所托，大江东去海天愁。
咏史
作者：张人鉴
朝代：清

鸿门宴罢约鸿沟，成败机关误项刘。百二河山秦苑火，八千子弟楚人羞。干戈赤县驱亡鹿，冠盖乌江葬沐猴。闻到拔山歌一曲，凄凄垓下水东流。
挽吴可读联
作者：张人骏
朝代：清
体裁：联

抗疏息群疑，九鼎一言，岂独攀髯为先帝；结邻追昔款，只鸡斗酒，依然埋骨近吾乡。
挽张之洞联
作者：张人骏
朝代：清
体裁：联

文昌应上相列星，缅宣仁初政耆勋，定无惭潞国起居、欧阳学术；江左亦我公旧治，问仆射当年部曲，犹能说孔明故事、安石崇班。
桂林双忠祠联
作者：张人骏
朝代：清
体裁：联

青山不管兴亡事；佛火新添忠义香。
吕梁舟中
作者：张仁矩
朝代：清

山色入新秋，斜阳送客舟。人声争渡口，帆影落城头。古寺红墙隐，清波白鸟浮。深宵篷背看，依旧月如钩。
挽张之洞联
作者：张仁辅
朝代：清
体裁：联

廉介似于清端，博雅如阮文达，综卅载外交内治，实与曾胡齐肩，际兹时局阽危，那禁擎天梁木坏；存古作輶轩语，知新著劝学篇，挽末流锢习颓风，尤赖江楚奏议，方幸光明渐启，讵料蓦地大星沉。
贺张百熙60寿联
作者：张仁辅
朝代：清
体裁：联

天保纪恩，元老答君惟戬榖；地官宅揆，苍生属望待宣麻。
发介休县过义棠宿灵石途中即事
作者：张仁黼
朝代：清

古镇义棠过，故关冷泉摩。两山争壁立，湍悍夹汾河。野舟不系缆，疏柳覆清津。穴处人家惯，宛然葛天民。灵石浮水上，扣之出金声。虫篆谁能识，苍茫吊古情。
发介休县过义棠宿灵石途中即事·其一
作者：张仁黼
朝代：清

古镇义棠过，故关冷泉摩。两山争壁立，湍悍夹汾河。
发介休县过义棠宿灵石途中即事·其三
作者：张仁黼
朝代：清

冠爵通津古，谷寒雀鼠空。前山绝顶处，危塔矗云中。
发介休县过义棠宿灵石途中即事·其二
作者：张仁黼
朝代：清

松檞蔚青葱，山花瀰岭红。梯田绿万顷，灌溉一渠通。
发介休县过义棠宿灵石途中即事·其二
作者：张仁黼
朝代：清

松檞蔚青葱，山花瀰岭红。梯田绿万顷，灌溉一渠通。冠爵通津古，谷寒雀鼠空。前山绝顶处，危塔矗云中。急湍{齿契}颓岸，峭壁冱寒云。径仄予怀坦，王尊志不纷。
发介休县过义棠宿灵石途中即事·其五
作者：张仁黼
朝代：清

急湍{齿契}颓岸，峭壁冱寒云。径仄予怀坦，王尊志不纷。
发介休县过义棠宿灵石途中即事·其五
作者：张仁黼
朝代：清
体裁：五言绝句

急湍■颓岸，峭壁冱寒云。径仄予怀坦，王尊志不纷。
发介休县过义棠宿灵石途中即事·其六
作者：张仁黼
朝代：清

灵石浮水上，扣之出金声。虫篆谁能识，苍茫吊古情。
发介休县过义棠宿灵石途中即事·其四
作者：张仁黼
朝代：清

野舟不系缆，疏柳覆清津。穴处人家惯，宛然葛天民。
感事述怀步漫堂韵
作者：张仁黼
朝代：清

乳哺请看檞上鸦，萧然两鬓雪霜加。展书心似盈蹊草，作字瞳如隔镜花。身世冥冥纷去雁，官私苦苦辨鸣蛙。闲窗搓手浑忙甚，不是诗筒是画叉。
胡寅谷内弟善饮赠以酒券以诗见报即和原韵
作者：张仁黼
朝代：清

东京擅风节，俊及与顾厨。降而毕阮辈，烂醉卧酒垆。文藻奚足贵，彩禽尾毕逋。尔我道义洽，促膝爱蘧庐。高谭揖管葛，论文薄三苏。精研治民术，平衡披王符。嬉今而骂古，腐儒有何辜。华颠嫚如昨，霜雪洒头颅。君方谢秉铎，我久滞瀛壶。君文涵万有，我智辨之无。性只分狂狷，才亦判腴枯。君抚宓子琴，我啖乐正餔。我歌君且舞，轩乎其鼚乎。楚些慨以慷，妃豨和噫恶。
春郊即事
作者：张从政
朝代：清

独上高原去，怀开眼界空。傍溪馀竹翠，隔岸见桃红。草发春前雨，马嘶柳外风。双柑与斗酒，逸兴谁能同。
秋登城楼
作者：张从政
朝代：清

草舍多寥寂，心孤易感秋。岸遥枫欲老，江外雨初收。砧向夕阳急，鸦依古树投。情深王粲赋，日暮独登楼。
一丛花·楼头望五亩园梨花
作者：张令仪
朝代：清

堤边柳色但藏鸦。载酒向谁家。红桥断板斜阳外，清池涸、草长鸣蛙。雨泣烟笼，何人曾见，一树冷梨花。当时犹记旧繁华。回首思无涯。瑶岛仙人归去也，荒台榭、空锁烟霞。寂寞亭轩，流莺独啭，燕剪一双斜。
一剪梅·春雪
作者：张令仪
朝代：清

积雪凝阴万里赊。雪锁乾坤，冻合天涯。阶前无处觅兰芽。柳眼慵开，玉箸痕斜。僵卧危巢鸟不哗。节到春分，未启窗纱。东皇好尚近来差。贪看冰花，误却梅花。
不寐
作者：张令仪
朝代：清

天将降阴雨，病骨必先痛。转辗不能寐，常至霜钟动。老觉近年增，愁自三生种。万虑积此时，疾苦非所重。逝者日以久，忧来谁与共。一岁又将除，五穷复难送。翻羡长眠人，不醒钧天梦。
两心同·秋夜听虫声
作者：张令仪
朝代：清

小院黄昏，晚凉时节。盼一轮兔魂将升，听几树蝉嘶乍歇。早又换络纬，吟风终宵呜咽。更被草虫饶舌，韵尤凄切。秋来况只有侬知，胸次恶欲和伊说。也亏它絮语相依，不烦深责。
临江仙·咏美人放风筝
作者：张令仪
朝代：清

节近清明天气困，佳人消遣春慵。纸鸢擎出小庭中。悠然轻扬去，漂泊似郎踪。玉腕难牵丝万丈，笑移莲步匆匆。身轻先自欲随风。倩人扶不定，微晕脸潮红。
临江仙·春晚
作者：张令仪
朝代：清

一枕荼蘼香梦破，绿窗欲起寒微。晓风犹怯试单衣。留愁消日永，和病送春归。又是匆匆花事了，何时满领芳菲。天公用意似全非。偏从花减色，惯与草添肥。
临江仙·春闺
作者：张令仪
朝代：清

宝枕香消残梦破，拥衾一晌关情。春愁都向此时生。檀痕双颊满，黛色两眉轻。九十韶光都有几，陌头况近清明。绿窗何事最消魂。落花千万点，啼鸟两三声。
临江仙·虫声
作者：张令仪
朝代：清

小院新凉风细细，草根虫语吟秋。萧萧络纬织成愁。寒衣未办，蟋蟀替人忧。亦有好怀当胜境，笛声何处高楼。沙厨冰簟绿窗幽。香浓丛桂，傍堕玉搔头。
乌栖曲
作者：张令仪
朝代：清

金谷园中百尺桐，慈乌将子巢其中。霜华坠地月如水，艳舞娇歌画烛红。石崇沈醉绿珠醒，银河半倾金翠冷。后夜高楼月自莹，不见珊瑚美人影。
五亩园旧蓄二鹤，忽殒其一，孤侣哀鸣，都忘饮啄，诗以吊之
作者：张令仪
朝代：清

西风一夜返芝田，仙蜕仪形尚宛然。旧过苍苔犹有迹，重来华表是何年。独临池畔悲孤影，唳入秋空泣暮烟。何处惹人情最切，严霜落叶五更天。
偷声木兰花·早春即事
作者：张令仪
朝代：清

重门悄地东风转。红杏枝头春尚浅。啼鸟声声。唤起闺人无限情。残梅如雪黏罗袖。暗香寂寞冰魂瘦。冷淡韶光。寄语花姨早试妆。
减字木兰花 其一 冬夜偶成
作者：张令仪
朝代：清

炉烟茗碗。小坐摊书烧烛短。秋老无声。树影清癯月转明。啼蛩几许。絮语床头和弱女。独拥寒衾。倦影难支夜气侵。
减字木兰花 其二 冬夜偶成
作者：张令仪
朝代：清

残灯耿耿。枕上诗成吟未稳。纸帐香温。人与梅花梦不分。自家将息。珍重秋来多病质。身世浮沤。那有工夫检点愁。
减字木兰花·冬夜偶成
作者：张令仪
朝代：清

炉烟茗碗。小坐摊书烧烛短。秋老无声。树影清癯月转明。啼蛩几许。絮语床头和弱女。独拥寒衾。倦影难支夜气侵。残灯耿耿。枕上诗成吟未稳。纸帐香温。人与梅花梦不分。自家将息。珍重秋来多病质。身世浮沤。那有工夫检点愁。
减字木兰花·华曾兄以减字木兰花词见赠，既步原韵
作者：张令仪
朝代：清

残篇断帙。蠹鱼独许予同席。偷谱伤心。敢拟风前柳絮吟。薄衾单褥。数粒而炊支鹤骨。作赋悲秋。远逊骚人善语愁。
减字木兰花·春夜
作者：张令仪
朝代：清

鹃啼斜月。竹影摇窗心暗怯。倦倚阑干。花信风添半臂寒。香薰翠被。不如觅个瞢腾睡。似有关情。梦不容人独夜成。
凤凰台上忆吹箫·新岁作
作者：张令仪
朝代：清

青帝更新，朱颜非故，韶光老去难回。正花灯照夜，箫鼓如雷。巷陌人人欢畅，酬佳节、舞榭歌台。寒炉拥，谁其知我，心死如灰。摧颓。行年五十，叹过头又二，眉未曾开。但一生胸次，块垒成堆。大似空山老衲，恹恹守、土木形骸。惟相称，层冰积雪，僵卧寒梅。
凤栖梧·新秋月夜坐柳阴小艇
作者：张令仪
朝代：清

碧天渺渺波同色。□透花阴，满地玲珑月。短葛凉轻纨扇歇。晚风细细荷香涩。小葺幽窗烟柳接。稳载琴书，不怕风波劣。藻荇横铺水光湿。相看但少中流楫。
凤栖梧·薄暮
作者：张令仪
朝代：清

归燕双双栖画阁。风卷湘帘，几点残红落。独坐小窗滋味恶。黄昏细雨春寒薄。倚遍阑干尤寂寞。一枕瞢腾，欲访槐安国。旧恨新愁牢束缚。未眠先自愁难著。
北郭寻秋
作者：张令仪
朝代：清

野阔风吹袖，茫茫平楚间。秋随人意冷，云共客心閒。鸟坠将残夜，烟生欲暮山。怪他乌桕树，著意染衰颜。
卖花声·桃花
作者：张令仪
朝代：清

临水枝枝，妆点春光如许。晓妆解、犹含宿雨。粉腮红晕，似楚妃无语。乍离魂、亭亭倩女。此中须著，西塞山前渔父。放扁舟、水云深处。绿蓑青笠，长作溪山主。方消得、明霞千树。
南乡子·春暮
作者：张令仪
朝代：清

又是绿阴遮。柳絮多情点碧沙。谢却海棠春老去，愁些。寂寞秋千影自斜。冷淡作生涯。架底荼蘼梦尚赊。魏紫姚黄开也未，堪嗟。深锁朱门富贵花。
咏十姊妹花
作者：张令仪
朝代：清

东风万物荷生成，队队红香照眼明。衰病天涯憔悴客，自怜同气各枯荣。
天仙子·南郭看桃花
作者：张令仪
朝代：清

南亩烟消啼布谷。雨洗夭桃朝睡足。粉霞千树艳明妆，红映肉。酣丝竹。陌上香尘驰钿毂。短短疏篱依古木。茅屋数间殊不俗。小桥流水带垂杨，清溪曲。春波绿。风动落花红簌簌。
如梦令 其一 步梅村先生韵
作者：张令仪
朝代：清

斗草看花兴懒。幽思聊凭湘管。检点一春闲，付与吟笺茗碗。风卷。风卷。愁煞绿欹红软。
如梦令 其三 步梅村先生韵
作者：张令仪
朝代：清

被拥馀香痴坐。好梦为谁惊破。窗外语绵蛮，怪煞流莺一个。无奈。无奈。欲觅残魂重卧。
如梦令 其二 步梅村先生韵
作者：张令仪
朝代：清

客路远如天上。空倚层楼凝望。柳色绿阴阴，浓抵春江晴浪。小恙。小恙。瘦尽春前模样。
如梦令 其四 步梅村先生韵
作者：张令仪
朝代：清

忽忽清愁如病。望断天涯归信。薄幸惯飘零，空把金钱卜尽。愁听。愁听。人道清明将近。
如梦令·步梅村先生韵
作者：张令仪
朝代：清

斗草看花兴懒。幽思聊凭湘管。检点一春闲，付与吟笺茗碗。风卷。风卷。愁煞绿欹红软。客路远如天上。空倚层楼凝望。柳色绿阴阴，浓抵春江晴浪。小恙。小恙。瘦尽春前模样。被拥馀香痴坐。好梦为谁惊破。窗外语绵蛮，怪煞流莺一个。无奈。无奈。欲觅残魂重卧。忽忽清愁如病。望断天涯归信。薄幸惯飘零，空把金钱卜尽。愁听。愁听。人道清明将近。
小院残春
作者：张令仪
朝代：清

几树残红瘦不支，绿阴满地燕参差。春归细雨斜风里，客病轻寒薄暖时。斗草帘栊人寂寂，秋千庭院日迟迟。柳花飘荡东西陌，閒杀青青百尺丝。
山花子·梅开，悼两大人
作者：张令仪
朝代：清

云中鸾鹤杳难攀。亭树凄凉昼掩关。屋角老梅开遍也，倩谁看。春色年年标玉骨，幅巾何处觅苍颜。暮上小楼还一望，泪痕斑。
岁暮有感
作者：张令仪
朝代：清

空斋尘土锁书签，兀坐无心掩镜奁。酿雪冷云低碍屋，斗风乾叶乱敲帘。人从百虑堆中老，寒向单衫破处严。短景萧条催岁暮，可堪愁病更相兼。
庭院深深·寒夜
作者：张令仪
朝代：清

霜剪芙蓉寒刺骨，纸窗破处风严。萧萧落叶打疏帘。药炉灰冷，贫与病相兼。陋巷簟瓢今已矣，一生常乏斋盐。哀鸿和露堕穷檐。明朝双鬓，白发几丝添。
庭院深深·己亥清明
作者：张令仪
朝代：清

前岁清明游兴畅，扁舟西子湖头。六桥烟景望中收。天涯歌吹，金粉簇层楼。今岁石门酬令节，山光树色清幽。暖风轻扬钓丝柔。桃花流水，别自有丹丘。
庭院深深·晚秋月夜
作者：张令仪
朝代：清

树残不碍当楼月，清光直射疏帘。霜风落叶报秋严。都将愁思，催上两眉尖。时节不怜衣袖薄，峭寒偏向人添。栖乌侧侧绕穷檐。高枝宿尽，啼煞夜如年。
庭院深深·梦醒
作者：张令仪
朝代：清

一枕新凉残梦破，虫声四壁啾啾。芭蕉微雨动人愁。寒衣犹未赎，落叶早惊秋。弱息天涯为索米，养亲累尔羁留。山田岁歉又难收。穷愁别恨，齐集寸心头。
庭院深深·登楼望五亩园
作者：张令仪
朝代：清

夜雨池塘新涨满，翠痕如沐遥山。园林萧寂不开关。输它鱼翠，来往占花湾。旧事已随飞絮散，海榴红泪斑斑。楼台高寄绿波间。柳阴垂钓，羡煞那人闲。
忆秦娥·春暮
作者：张令仪
朝代：清

愁无著。画眉人去伤离索。伤离索。芳尘凝榭，绿苔生阁。黄昏细雨春寒薄。风翻燕尾残红落。残红落。三分春色，等闲抛却。
忆萝月·夜坐忆儿
作者：张令仪
朝代：清

寒风瑟瑟。正是愁时节。灯昏残花红泪滴。旅雁数声凄切。可怜游子天涯。短衣匹马胡沙。异国依人远去，须眉料结冰花。
念奴娇·中秋夜，五亩园步月，有怀两大人
作者：张令仪
朝代：清

酒阑闲步，向池头、惊起栖鸦阵阵。烟净波光澄似练，冰镜双悬蟾影。疏树停云，老鱼掷浪，望处轩窗窈冥。玉宇琼楼，应不数神仙境。好我骚首悲怀，无边夜色，独许游人领。白发天涯乡思剧，梦绕雕梁藻井。睡鹤鸣霜，寒虫泣露，闲煞秋宵永。何时箫管，一棹中流小艇。
念奴娇·咏雪
作者：张令仪
朝代：清

柴门乍启，怪朝来、三径琼瑶堆积。试问青山，愁底事、一夜都将头白。灞岸寻诗，谢庭雅会，剩有风流迹。前村路断，梅花难探消息。小楼闲上悲怀，凭高放眼，望处尤佳绝。万里寒云，飞鸟尽、冻合江天一色。钓艇渔翁，片帆斜挂，独坐披蓑笠。长歌对酒，乐抵蔡州闻捷。
惜馀春慢·秋日远峰亭感旧
作者：张令仪
朝代：清

丛桂香妍，海棠睡足，亭院秋光如水。双亲昼锦，棠棣敷荣，雏燕成行花底。也学刻烛分题，翠管牙签，硬黄摩字。但妆成画阁，炉爇芸烟，衫裁杏子。回首处、墓木云封，沙堤月冷，隔四十年前事。池塘梦远，雁序风高，天外鱼书难寄。独我泥途輱轲，病鹤摧颓，孤鸾憔悴。步苍茫景物，依然往事，江河邈矣。
意难忘·春夜
作者：张令仪
朝代：清

宿雨初晴。正海棠红湿，杨柳烟轻。谁家银烛宴，何处玉箫声。花自好、月空明。叹深院凄清。独自把、回廊绕遍，少个人行。芙蓉隔断层楼。岂仙凡路杳，幻梦忘情。鹃啼催泪落，树影乍心惊。思往事、恨难平。但尘锁铭旌。问何日、鹤归华表，重话三生。
意难忘·纳凉有感
作者：张令仪
朝代：清

树敛残阳。正蝉鸣高柳，燕返雕梁。紫兰围石磴，红藕近匡床。冰簟滑、葛衣凉。记相共徜徉。倾一樽、花前独酌，吊古兴亡。追忆往事堪伤。恸修文人去，云路茫茫。苔痕疑鹤籀，萤火似燐光。回首处、泪沾裳。叹三径全荒。纵再对、良辰美景，益断愁肠。
摘红英·春闺
作者：张令仪
朝代：清

春将送。闲庭空，柳花漫结梨云梦。衾香腻。鹦哥睡。小鬟窗外，摊钱偷戏。乌衣巷。帘钩控。玉人惊破春眠重。菱花对。晨妆未。残魂一枕，费人思忆。
斗草
作者：张令仪
朝代：清

绿窗晓梦莺啼醒，粉薄螺轻妆不整。瑶琴罢轸玉笙寒，花慵柳困春闺永。东邻女伴偶过从，相邀莫负芳菲景。共向南园斗草嬉，搴芳拾翠搜求尽。称奇觅巧自挑泥，玉尖宁怯苍苔冷。袖中别出谢公须，神采如生光炯炯。低回暗自卜心期，小立花前垂素颈。榆钱输尽拔金钗，人醉东风依露井。乳燕鸣鸠白日长，笑声远隔秋千影。
新雁过妆楼·对月
作者：张令仪
朝代：清

玉漏沉沉。空庭悄、渐添秋气萧森。月华如水，偏向孤影情深。红烛歌筵多暗度，幽窗梦冷解相寻。算只有、素娥密意，堪结同心。因思琼楼玉宇，怕五铢衣薄，半臂寒侵。霓裳仙乐，数队散舞花阴。翠管红牙按拍，胜远笛哀秋杂暮砧。梧桐院，但叶飘荒砌，寒虫苦吟。
早秋夜坐
作者：张令仪
朝代：清

冰簟凉生暑渐收，雨痕洗出一天秋。微风小院花香合，淡月空阶竹影浮。绕砌乱虫搀客话，谁家孤笛唤人愁。萧萧夜色清如水，坐看星河渐欲流。
晚春坐春晖亭
作者：张令仪
朝代：清

结构无多地，邻园藉绿荫。烟霞无俗态，花鸟得同心。雨足閒锄药，茶香静理琴。此中尘事少，颇似住山深。
望江南 元夕 三首
作者：张令仪
朝代：清

看灯节，忆煞去年中。仲虎蹒跚行未稳，季龙娇小语初工。也解戏鱼龙。看灯节，惨绝是今年。何处青磷黏暮草，多时白骨冷荒烟。灯火自依然。看灯节，比舍好儿郎。宝勒红缨骢马戏，金章紫绶宰官妆。独使我心伤。
望江南 元夕 其一 三首
作者：张令仪
朝代：清
体裁：词

看灯节，忆煞去年中。仲虎蹒跚行未稳，季龙娇小语初工。也解戏鱼龙。
朝中措·答光侄女
作者：张令仪
朝代：清

黄昏密雪卷银沙。寒较夜来些。几树黄梅初放，幽香暗透窗纱。三尺焦桐，一床湘帙，冷淡生涯。若问主人活计，朝来典到菱花。
朝玉阶·春晚
作者：张令仪
朝代：清

一年芳事又匆匆。奈何轻付与，病愁中。楼头已过楝花风。柳棉飞似雪、舞晴空。绿窗人静展书慵。愁多如中酒，鬓云松。送春时候太惺忪。蛛丝偏有意、挽残红。
杏花天·本意
作者：张令仪
朝代：清

鸦啼金井纱窗晓。掩重门、梦回人悄。杏花一夜齐开了。付与斜阳芳草。曲江宴、轮啼久杳。玉楼人、眠多起少。枝上红香看渐耗。那更卖花声到。
殢人娇·观木偶戏
作者：张令仪
朝代：清

刻木牵丝，一样红颜白发。翻舞袖、灯前遮曳。悲欢离合，啼笑无些别。相对处、同是邯郸梦客。儿女情场，英雄事业。随人颠倒何时歇。劳劳名利，就里尤真切。到头来、付与晓风残月。
沁园春·三月晦日
作者：张令仪
朝代：清

春竟归欤，昨夜三更，悄然而回。剩残红碎紫，蛛丝苦挽，零香断粉，蜗藓深埋。飞絮粘天，浓阴匝地，处处亭轩锁碧苔。东风细，看波纹如豰，燕剪轻裁。榆钱博得成堆，叹贱卖、韶光亦可哀。正客愁已甚，无劳杜宇，心情小恶，怕对青梅。樱笋充盘，荼蘼沥酒，莫负清和且举杯。寥萧况，忆芳华如梦，不似曾来。
沁园春·东皋
作者：张令仪
朝代：清

高柳浓阴，曲水危桥，白板扉开。正亭连远岫，装成翠黛，风吹新涨，皱作愁堆。碧藕飘香，菰蒲平岸，欧鸟忘机自去来。真幽绝，是花藏小艇，竹护萧斋。闲庭鹤梦惊回。恼野客、无端。
洞仙歌·月夜书怀
作者：张令仪
朝代：清

好天良夜，添得愁多少。月满花阴寒峭峭。渐银河低转、碧天如水，星光渺，衬一点孤鸿小。怪年来心绪，别样淹煎，触景处、都成烦恼。况新霜时候，萧瑟寒风，残梧满地秋声老。纵无情、对此也难堪，可想见孤窗、深忧怀抱。
浣溪沙·杏花
作者：张令仪
朝代：清

小砌残梅雪未消。暖风催放杏花梢。几枝斜傍绿杨腰。薄衬晴光疑半醉，淡笼烟雨不胜娇。只愁深巷到明朝。
浣溪沙·薄暮偶成
作者：张令仪
朝代：清

暝色高楼花柳迷。扑帘归燕傍人低。一钩新月挂窗西。寒入单衣残雨歇，影摇疏竹暮鸦栖。可怜小胆怯空闺。
渔父 夏夜 四首
作者：张令仪
朝代：清

柳锁轻烟似远山。雾中楼阁杳冥间。新雨过，片云还。洗出遥天玉一弯。茉莉香浮茗碗清。芭蕉雨过晚凉生。新浴罢，葛衣轻。隐隐雷车天外鸣。闲阶植过海棠丛。小草尤怜霜叶红。瓜蔓底，豆花中。安排络纬织秋风。露湿新荷香满庭。匡床闲卧数流萤。风细细，夜冥冥。一笛吹残鸟梦醒。
渔父 夏夜 四首 其一
作者：张令仪
朝代：清
体裁：词

柳锁轻烟似远山。雾中楼阁杳冥间。新雨过，片云还。洗出遥天玉一弯。
渔父 夏夜 四首 其四
作者：张令仪
朝代：清
体裁：词

露湿新荷香满庭。匡床闲卧数流萤。风细细，夜冥冥。一笛吹残鸟梦醒。
满庭芳·春闺
作者：张令仪
朝代：清

乍雨还晴，嫩寒轻暖，海棠不耐春暄。娇慵如醉，特煞可人怜。深院重门静锁，生憎煞、燕恼莺喧。又是清明时候也，杨柳欲飞绵。年年。当此际，鸾消翠黛，鸭冷沉烟。试罗衣宽窄，较不如前。多半因春消瘦，入膏肓、愁病难痊。常则向、锦衾窝里，挨过卖花天。
满江红·清明悼夫子
作者：张令仪
朝代：清

陌上饧箫，又送到、清明时节。空回首、故人何处，音容难接。误认天涯犹未返，惊看素旐灵风曳。滴寒灰、和泪奠香醪，空悲切。任杜宇，千行血。唤不醒，长眠客。岂天南地北，关山阻隔。露冷灯残天入梦，月斜风细花如雪。愿此时、魂魄一来归，从头说。
点绛唇 其一 忆儿鋐客长安
作者：张令仪
朝代：清

飒飒西风，轻烟细雨飞黄叶。云山千叠。目断征尘绝。弱羽冲寒，也作天涯客。伤离别。一生呜咽。直到头如雪。
点绛唇 其二 忆儿鋐客长安
作者：张令仪
朝代：清

天远云低，几行雁字书空小。临池工妙。不寄征人耗。掌上珠擎，一旦抛离早。愁多少。梦魂颠倒。从此长安绕。
点绛唇·忆儿鋐客长安
作者：张令仪
朝代：清

飒飒西风，轻烟细雨飞黄叶。云山千叠。目断征尘绝。弱羽冲寒，也作天涯客。伤离别。一生呜咽。直到头如雪。天远云低，几行雁字书空小。临池工妙。不寄征人耗。掌上珠擎，一旦抛离早。愁多少。梦魂颠倒。从此长安绕。
烛影摇红·中秋夜同诸姊弟酌月于蠹窗，复步至读易楼，因成小词
作者：张令仪
朝代：清

秋色平分，恰天上良宵三五。谁将明镜一轮圆，悬在空青处。幻出琼楼玉宇。漾冰壶、萧萧老树。开樽花底，遏未封胡，群贤咸与。□晚风轻，桂子飘香金粟雨。起持卮酒嘱诸君，不醉卿何苦。忍负清光如许。还共向、天街小步。归来庭院，河汉西斜，阶虫相语。
焚香
作者：张令仪
朝代：清

空阶冷雨夜廉纤，宝鸭香消手自添。细霭几丝萦断简，閒云一片护疏帘。人同臭味原离俗，诗沁馀芳觉转恬。茗椀吟笺聊自适，幽窗韵事许谁兼。
焚香
作者：张令仪
朝代：清
体裁：七言律诗

空阶冷雨夜廉纤，宝鸭香消手自添。细霭几丝萦断简，閒云一片护疏帘。人同臭味原离俗，诗沁馀芳觉转恬。茗碗吟笺聊自适，幽窗韵事许谁兼。
玄冥
作者：张令仪
朝代：清

北户乃墐，凝阴冱寒。两仪混一，雨雪漫漫。何以御穷，修其旨蓄。草木既胎，蛰虫咸伏。无视无听，以还纯朴。百尔君子，宜谨嗜欲。
玉楼春·元夕感怀
作者：张令仪
朝代：清

良宵已自伤怀抱。帘外春寒偏料峭。银灯光暗展书慵，纸帐香温寻睡早。蔗将啖尽无些好。五十馀年空过了。愁魔缚定不离人，梦魂颠倒添烦恼。
玉楼春·春阴
作者：张令仪
朝代：清

阴云锁合闲庭院。花信风寒帘不卷。杏花微破粉痕新，芳草才如眉黛浅。旧巢未返红襟燕。寂寂深闺春梦远。痴魂宛转泥香衾，腰围困比烟丝软。
玉楼春·雪夜
作者：张令仪
朝代：清

空阶连夜风兼雪。罗纬低掩灯明灭。欲凭魂梦访天涯，茫茫一片伤心白。正自愁人眠不得。芭蕉偏向风前折。明朝些事颇相宜，泥深或少催逋客。
生查子·月夜口占
作者：张令仪
朝代：清

银海碧沉沉，绣户金波泻。树影落闲阶，一幅倪迂画。丛桂露华溥，香雨飘幽榭。我欲叩琼楼，相邀趁清夜。
疏帘淡月·秋夜
作者：张令仪
朝代：清

晚秋时节。正沥背新霜，宵寒薄劣。一片西风似雨，萧萧落叶。孤怀惨淡难安顿，掩重门、寸肠千结。草根差赖，鸣蛩解事，替人呜咽。对穗帐、残灯半灭。叹邈矣音容，魂魄难接。碧海青天，何处可寻消息。烟啼露泣芙蓉老，更楼头断鸿凄切。疏钟残露，流黄机上，半窗残月。
疏帘淡月·秋夜
作者：张令仪
朝代：清
体裁：词

晚秋时节。正沥背新霜，宵寒薄劣。一片西风似雨，萧萧落叶。孤怀惨淡难安顿，掩重门、寸肠千结。草根差赖，鸣蛩解事，替人呜咽。对繐帐、残灯半灭。叹邈矣音容，魂魄难接。碧海青天，何处可寻消息。烟啼露泣芙蓉老，更楼头断鸿凄切。疏钟残露，流黄机上，半窗残月。
病中口占
作者：张令仪
朝代：清

珍重馀生劫后身，即怜孤负一分春。殷勤好与东风约，留取馀花待病人。
眼儿媚 其一 雨窗即事
作者：张令仪
朝代：清

料峭轻寒不卷帘。细雨压重檐。莺慵燕弱，花欹柳软，特煞堪怜。替花愁绝花知否，空自锁眉尖。天应入梦，人如中酒，常则恹恹。
眼儿媚 其二 雨窗即事
作者：张令仪
朝代：清

一片重阴锁画楼。凤冷杏花愁。啼妆不整，残魂欲谢，断送春休。断肠人怕多情久，只合闭双眸。散去还来，浑如有物，横在心头。
眼儿媚·雨窗即事
作者：张令仪
朝代：清

料峭轻寒不卷帘。细雨压重檐。莺慵燕弱，花欹柳软，特煞堪怜。替花愁绝花知否，空自锁眉尖。天应入梦，人如中酒，常则恹恹。一片重阴锁画楼。凤冷杏花愁。啼妆不整，残魂欲谢，断送春休。断肠人怕多情久，只合闭双眸。散去还来，浑如有物，横在心头。
秋夜作
作者：张令仪
朝代：清

云外惊心旅雁，草根和我寒虫。落叶打窗似雨，啼乌绕树惊风。
秋夜长
作者：张令仪
朝代：清

严霜倒浸帘栊冷，半壁孤镫寒耿耿。秋老啼残络纬声，月明瘦尽梧桐影。啼乌有意隔纱窗，窗里愁人泪一双。两两饥儿啼下国，迢迢赪尾滞寒江。机中锦字休裁怨，且织征衣还寄远。天涯若问此时愁，一江春水犹嫌浅。
自馆陶入都舟行杂咏 其三 三首
作者：张令仪
朝代：清
体裁：词

看灯节，比舍好儿郎。宝勒红缨骢马戏，金章紫绶宰官妆。独使我心伤。
自馆陶入都舟行杂咏 其三 四首
作者：张令仪
朝代：清
体裁：词

闲阶植过海棠丛。小草尤怜霜叶红。瓜蔓底，豆花中。安排络纬织秋风。
自馆陶入都舟行杂咏 其二 三首
作者：张令仪
朝代：清
体裁：词

看灯节，惨绝是今年。何处青磷黏暮草，多时白骨冷荒烟。灯火自依然。
自馆陶入都舟行杂咏 其二 四首
作者：张令仪
朝代：清
体裁：词

茉莉香浮茗碗清。芭蕉雨过晚凉生。新浴罢，葛衣轻。隐隐雷车天外鸣。
苏幕遮·雨中登楼
作者：张令仪
朝代：清

雨潇潇，风细细。雾鬓烟鬟，失尽遥山翠。云宿虚檐天贴水。宇宙茫茫，没个埋忧地。篆烟销，书卷废。独上高楼，极目添悲思。记得年时曾共倚。水绿三篙，半是伤心泪。
菩萨蛮·秋夜闻蟋蟀声
作者：张令仪
朝代：清

窗外寒虫声唧唧。悲凉如诉还如泣。窗里断肠人。低怀泪满巾。共当愁绝处。只有侬和汝。凉月照梧桐。有时差剩侬。
虞美人·元夕
作者：张令仪
朝代：清

耳根聒破笙歌竞。灯月无心问。梅横疏影小窗中。恰与幽人况味略相同。银灯火树非吾羡。独爱清光遍。半生心事付沉沦。终是如今对月益伤神。
虞美人·有感，用李后主原韵
作者：张令仪
朝代：清

匆匆霜雪蒙头了。细数欢场少。落花无语对东风。可惜光阴都付、泪痕中。乌衣门巷今何在。回首斜阳改。羡它欧鸟不知愁。偷食水荭花底、逐波流。
虞美人·雪夜
作者：张令仪
朝代：清

难成幽梦衾如铁。断送残年雪。银沙渐沥响空阶。多半随风吹入、纸窗来。早梅几树香先透。愁煞冰魂瘦。化工殊失养花心。玉骨能禁几度、苦寒侵。
蝶恋花 湘门别后，大雨不止，因成二阕 其一
作者：张令仪
朝代：清
体裁：词

桃杏匆匆都过却。海棠帘外，又破胭脂萼。整日风欺和雨掠。无情最是天公虐。况复绿窗人作恶。客去天涯，何处堪栖托。野店残灯村酿薄。征衫湿透难温著。
蝶恋花·不寐
作者：张令仪
朝代：清

绣被五更寒压住。一点昏灯，细度清明雨。欲觅天涯芳草路。梦魂不肯抛人去。乱愁多似江南树。密密层层，遮断春来路。昨日柳丝今日絮。韶光也被流年误。
蝶恋花·其二
作者：张令仪
朝代：清
体裁：词

别离已惯何曾悔。短蹇冲泥，那更貂裘敝。自是饥驱宁得已。凄风苦雨偏相戏。晴光何日方开霁。默坐支颐，压煞重云腻。怪底小鬟能相忆。扫晴娘向檐前系。
蝶恋花·夜坐闻子规
作者：张令仪
朝代：清

悄立花阴寒恻恻。碎补疏篱，满地玲珑月。絮老花残芳事歇。赚他杜宇空悲切。露冷风寒凄欲绝。万片残红，未抵三更血。正自人愁眠不得。从头检点和伊说。
蝶恋花·春梦
作者：张令仪
朝代：清

兰缸半隐薰篝灭。一束单衾，凤尾香罗叠。人共荼蘼香梦结。遽然身世谁为蝶。柳花飞作关山雪。露冷烟浓，何处分吴越。欲倩离魂随去客。杜鹃休沥三更血。
蝶恋花·春残
作者：张令仪
朝代：清

嫩绿残红芳事老。落絮游蜂，半杂飞花袅。午梦初回人悄悄。声声啼过催耕鸟。都道看花宜趁早。拾翠寻芳，踏遍晴郊草。输与小窗风味好，和愁和病春归了。
蝶恋花·湘门别后，大雨不止，因成二阕
作者：张令仪
朝代：清

桃杏匆匆都过却。海棠帘外，又破胭脂萼。整日风欺和雨掠。无情最是天公虐。况复绿窗人作恶。客去天涯，何处堪栖托。野店残灯村酿薄。征衫湿透难温著。别离已惯何曾悔。短蹇冲泥，那更貂裘敝。自是饥驱宁得已。凄风苦雨偏相戏。晴光何日方开霁。默坐支颐，压煞重云腻。怪底小鬟能相忆。扫晴娘向檐前系。
蠹窗
作者：张令仪
朝代：清

沈水香中夜漏馀，月痕冷浸一床书。百城未敢夸南面，且乞閒身作壁鱼。
蠹窗对月
作者：张令仪
朝代：清

徘徊爱良夜，吾庐有佳趣。星稀月转明，冷侵阶前树。疏影自纵横，正对钩帘处。藻荇散庭除，水光还四布。曲槛好寻诗，修廊宜缓步。寒花浮酒盏，落叶添茶具。鹳巢松树颠，静夜如人？。高天鸿雁鸣，唳入秋云去。坐久欲忘眠，烦襟感凉露。欲写此时情，谁能展毫素。
蠹窗对月
作者：张令仪
朝代：清
体裁：古风

徘徊爱良夜，吾庐有佳趣。星稀月转明，冷侵阶前树。疏影自纵横，正对钩帘处。藻荇散庭除，水光还四布。曲槛好寻诗，修廊宜缓步。寒花浮酒盏，落叶添茶具。鹳巢松树颠，静夜如人𠻳。高天鸿雁鸣，唳入秋云去。坐久欲忘眠，烦襟感凉露。欲写此时情，谁能展毫素。
西颢
作者：张令仪
朝代：清

大火既流，凉风荐爽。四时代谢，成功者往。是刈是获，东作乃登。馨香玉粒，神享其烝。率我妇子，中夜鸣机。凉霜戒晨，勿使无衣。
读霍小玉传
作者：张令仪
朝代：清

兽镮锁阖青苔院，豆蔻梢头春一线。柳烟笼日翠颦轻，花雾著人红玉艳。芙蓉绣带宝奁开，风袅钗梁双玉燕。芍药裁成绝妙词，簪花小试琉璃砚。侯门白璧自无瑕，谁教青鸟偷娇面。杨花飞入惹春愁，门外王孙嘶紫骝。错认牧之非薄倖，同心缕带绾风流。画眉窗下调螺子，翡翠兰苕夙愿酬。地老天荒情不变，乌丝素盟足千秋。银筝锦瑟欢初洽，别鹤离鸾沟水头。密誓俄成乌鲗墨，新欢又占凤凰楼。萧娘骨瘦心如铁，宛转缠绵难决绝。羸卧空闺若个怜，鹦鹉窗前频叹息。访求消耗掷金钱，宝钗零落无颜色。长安三月牡丹时，契友相邀数陈说。眦裂髯张忿不平，多情感动黄衫客。鞭马羞过胜业坊，胡雏强控黄金勒。支离病骨倩人扶，晓衾鞋梦芳心接。含情凝睇薄情人，声声诉出啼鹃血。稚齿韶颜饮恨终，一恸重泉沈怨魄。精灵苦妒后来欢，数教所爱生离拆。曷不追取负心郎，贞魂化作紫鸳鸯。红珠露冷莲房老，双宿双飞向野塘。
踏莎行·云窗秋梦
作者：张令仪
朝代：清

雾阙参差，云楼飘渺。芳魂游遍蓬莱岛。乌衣鸾佩奏清商，红尘不羡邯郸道。城列芙蓉，阶环瑶草。蕊珠宫里秋光好。惊回一枕小游仙，晓风残月鸡声早。
踏莎行·元夕
作者：张令仪
朝代：清

梅萼微舒，兰芽初破。绿窗幽静人闲坐。依依素月冷相窥，一帘花影和愁锁。九陌游人，千门灯火。如何著得寒酸我。不如一枕小游仙，瞢腾且掩香衾卧。
踏莎行·月奁匀面
作者：张令仪
朝代：清

淡抹轻施，新妆娇倩。薄霜偏衬芙蓉艳。琼窗宝镜射朝光，嫦娥何事分明现。欲去悲怀，几时留恋。芳华只有侬家见。桃花白雪旧曾歌，翻怪三姨夸素面。
踏莎行·玉颊啼痕
作者：张令仪
朝代：清

汉帝恩衰，萧郎情薄。酿成种种情怀恶。两行玉箸界残妆，翠鬟低处珍珠落。雨打梨花，烟笼芍药。啼多只恐秋波涸。时时偷揾绣罗巾，背人佯整秋千索。
踏莎行·绣床凝思
作者：张令仪
朝代：清

闲里金针，早完朝课。无端惹起闲愁大。怪它有鸟唤鸳鸯，双双戏处清萍破。半响神驰，心情无奈。不知帘外花阴过。娇波凝睇九回肠，红绒嚼向何人唾。
踏莎行·芳尘春迹
作者：张令仪
朝代：清

斗草闲阶，秋千芳径。落红软处依稀认。雨馀沙浅露微痕，苍苔翠滑偷尖印。檀屑铺匀，金莲娇衬。晚风欲起扶初定。马嵬人去尚留香，屐廊枉作千秋恨。
踏莎行·金盆沐发
作者：张令仪
朝代：清

玉镜初开，兰汤沃腻。翠鬟乍解朝来髻。青丝濯处似临池，墨痕直蘸波心里。鸦羽参差，湿云拖地。临风笑倩檀郎理。娇柔无力倚阑干，温泉浴后将无似。
踏莎行·金钱卜欢
作者：张令仪
朝代：清

鹊语无灵，灯花难卜。心期暗向青蚨祝。龙文掷罢费端详，依稀似许归期速。黛减螺痕，臂消红玉。寒衾一束和香宿。高楼独上更销魂，陌头杨柳参差绿。
踏莎行·黛眉颦色
作者：张令仪
朝代：清

几笔轻匀，双峰碧聚。幽情都向其间露。吴宫多病捧心时，清歌听到销魂处。芳草凝烟，远山含雾。珠帘独卷娇无语。春尖偷蹙湿啼痕，一腔心事凭谁诉。
采莲曲
作者：张令仪
朝代：清

消夏湾头露华晓，风动芙渠香袅袅。吴娃红袖映花明，中流争羡鸳鸯好。西施一笑回双眸，芳香满载木兰舟。酒酣玉簟凉如水，西风莫遣吴宫秋。
风入松·秋花
作者：张令仪
朝代：清

秋花绰约傍苔阴。微雨薄寒侵。斑斑几点相思泪，知何许、一往情深。幻出生前遗照，翩然洛浦初临。淡黄衫子映葵心。疏澹是知音。盈盈翠袖娇无那，添丰韵、白玉斜簪。独抱一腔幽怨，啼蛩代尔悲吟。
鹧鸪天·壬寅新作
作者：张令仪
朝代：清

尖恻东风送峭寒。飞花乱点雪漫漫。柳丝难展青青眼，春色穷如我一般。刚献岁，少追欢。梅花几日不曾看。也应怕上西楼望，满目云山客路难。
鹧鸪天·春晴
作者：张令仪
朝代：清

晴和风日减棉衣。绿遍池塘草色肥。杨柳浓时莺百啭，海棠低处蝶交飞。茶灶寂，篆烟微。南华读罢淡忘机。湘帘不下金钩索，留待花间紫燕归。
游采石
作者：张令彤
朝代：清
体裁：古风

朝发姑溪水，午泊采石湾。舟子苦风恶，我游得余闲。最喜虬松古，麟甲动秋山。朅来孤亭坐，天门辟云关。楚江万余里，泻入胸怀间。缅怀谢与李，此地常往还。寂寞千载后，风流谁能攀。
秋月游海会寺
作者：张以仁
朝代：清

黄花黄叶逼深秋，出郭来从野寺游。抖擞征衣还未了，一声清磬度林邱。密竹深林旧馆娃，霸图空后现袈裟。只今一片禅心月，曾照当年舞袖家。
秋月游海会寺·其一
作者：张以仁
朝代：清

黄花黄叶逼深秋，出郭来从野寺游。抖擞征衣还未了，一声清磬度林邱。
秋月游海会寺·其二
作者：张以仁
朝代：清

密竹深林旧馆娃，霸图空后现袈裟。只今一片禅心月，曾照当年舞袖家。
竹溪寺
作者：张以仁
朝代：清

到此绝尘机，山光霭翠微。通幽泉自曲，悟静鸟将归。昙气空中合，禅心物外依。何当襟带绿，掩映竹成围。
挽张之洞联
作者：张以南
朝代：清
体裁：联

俾小子后生，盲无趋向；为一家天下，哭遍公私。
挽左宗棠联
作者：张仲春
朝代：清
体裁：联

其他事业已难能，况声威震外洋数百里而遥，一老慭遗，薄海想重臣风范；饰终典礼犹数觏，惟特谥继本朝十四人而后，千秋俎豆，大家拜丞相祠堂。
一萼红·花步饯春，同古微剑丞
作者：张仲炘
朝代：清
体裁：词

小楼深锁，璚窗绮户，春色尚沈沈。筝柱弦温，棋枰玉冷，红袖来劝芳斟。乱花过、庭芜自碧，耐絮语、枝底和双禽。十里烟波，万家镫火，都付閒吟。欢事觉来如梦，对金杯满引，白发愁侵。燕市春场，秦淮月榭，飘荡还又而今。倦飞绕、南枝几匝，浩歌里、空负故山心。未识明年，过逢底处开襟。
一落索
作者：张仲炘
朝代：清
体裁：词

清露沾衣香润。花飞春尽。早知明月尚多情，悔未傍、雕阑近。过却东风芳讯。锦书难问。十年一梦便能醒，已不是、青青鬓。
三部乐
作者：张仲炘
朝代：清
体裁：词

风日清嘉，甚倦倚画屏，望空愁绝。燕随春去，应更无人能说。早难道、芳约终虚，盼素鳞又杳，瑞脑重爇。露桃落尽，直到黄梅时节。迟回揽衣对镜，问带围瘦减，为谁磨折。年年断魂驿柳，缄情宫叶。仨阑干、伴人一霎，烟雨又、纷飞似屑。长念旧日，无端地、花下轻别。
九张机
作者：张仲炘
朝代：清
体裁：词

一张机。女桑叶老乳莺飞。春丝更比柔荑白，簇新机杼，无边光景，不似旧年时。两张机。织花先选好花枝。寻常卉叶难相称，兰花嫌俊，梅花嫌瘦，宜配耍花儿。三张机。千端万绪苦颦眉。纤纤细把金钗擘，机头才理，心头一点，越觉乱如丝。四张机。呕呕轧轧响参差。篝镫彩伴深宵聚，一般花色，千般情绪，各自费禁持。五张机。寥天雁断锦书稀。中间待织回文字，愁伊不识，无人能会，笔画省些儿。六张机。鸳鸯织就悄寻思。年来只是纷飞惯，如何偏恁，双双栖宿，独立泪痕滋。七张机。七襄异样彩纷披。无端改制天孙锦，盘花结朵，翻云覆雨，蓦地触相思。八张机。金刀在手故迟迟。深情比似谁长短，凭教裁剪，莫将错断，长是两分离。九张机。相将寄与作春衣。一梭一缕思萦系，回肠九曲，随伊千转，谁为告君知。
六幺令
作者：张仲炘
朝代：清
体裁：词

夜来微雨，庭草回新绿。流莺为谁啼老，劝秉西窗烛。无处堪容小隐，翠筱森如玉。行窝权筑，穷途休管，肯学当年步兵哭。长安闻到似弈，冷劫留残局。槐国几换春秋，梦影飙轮速。何似金尊酒满，一醉陶然足。高歌林谷。斜阳今古，曾照伊谁旧华屋。
六幺令·刘葱石得唐内库大小忽雷，因名其阁绘枕雷图，索题
作者：张仲炘
朝代：清
体裁：词

韵停钟虡，丝管纷喧逐。檀槽尚留奇宝，乐府徵唐录。甘露宫尘缥缈，玉李凋何速。千秋完璞，兴亡阅尽，来与才人共栖宿。延津双剑妙合，压倒东塘曲。何用绕殿雷鸣，自拨冰蚕绿。赢得标名阁榜，长伴书连屋。参差弦轴。然藜人至，认否当年旧天禄。
凄凉犯·虎邱用白石韵
作者：张仲炘
朝代：清
体裁：词

疏林破屐。西风里、残邱越更萧索。冷霞照眼，寒鸦竞噪，故乡天角。客怀太恶。奈新酿、浇愁味薄。傍颓垣、秋花自碧。弄影吊幽漠。绝磴凌虚处，綵管镌题，几人游乐。绣台雨洗早磨崖，姓名刊落。剑水湛湛，可还有、痴龙睡著。但閒云、逐我宛转，盼再约。
四园竹·对雨用美成韵
作者：张仲炘
朝代：清
体裁：词

檐声碎滴，渐润洒双扉。笋敲碎玉，蕉飐绣旗，沈寂虚帏。残醉消，疑梦入、秋声馆里，晚凉衰鬓偏知。问谁其。窗前细剪镫花，连宵漫数归期。奈更云容翳尽，含睇长哦，杜若骚辞。愁满纸。素浪阔，空江去棹稀。
声声慢·和叔问
作者：张仲炘
朝代：清
体裁：词

红桑花落，黄竹歌停，惊飙飞度天关。病里愁多，宵长梦也无閒。人閒未知何世，阻沧波、空对丛菅。最悽念，是城边北斗，湖上西山。衣影十年销尽，几深杯、夕引长铗朝弹。往事沈吟，伤心饼菜春盘。孤桐料无人赏，但哀时不赋猗兰。背残照，渐江头、吹送暮寒。
小重山·再和古微
作者：张仲炘
朝代：清
体裁：词

细雨轻飙著意寒。水窗秋讯早，雁行单。竹林空念旧游残。瞢腾久，閒损翠琅玕。何事意相关。眼中佳丽在，暂抛难。后堂丝竹待追欢。扶风帐，朝暮耐君看。
小重山·歌席和古微韵
作者：张仲炘
朝代：清
体裁：词

酒做奇温夜不寒。梦中浑未觉，客衣单。睡馀呼茗麝煤残。惺忪际，惊倚玉琅玕。去路指江关。唾痕襟袖在，别离难。绣围金带恋馀欢。钗头凤，镫下几回看。
山亭宴·展重阳日，子异约陪伯平中丞游处邱，宴于李文忠祠，夜乘镫舫归
作者：张仲炘
朝代：清
体裁：词

曲尘不到山塘路。远峰青、黛眉争妩。萸宴几西风，笑百岁、光阴逆旅。中兴丞相，有新祠、问残霸幽宫何处。剑水咽寒澌，谩说是、腾金虎。谢公屐齿铿然举。任句留、倚阑吟赋。天为展清游，正酒畔、风停雨住。绛烟笼夜画桡飞，荡澄碧、烛龙齐舞。只惜少黄花，待记取、明年补。
惜红衣·古微四叠姜韵，书箑见贻，赋此报之
作者：张仲炘
朝代：清
体裁：词

细蕊镌冰，长锥画日，赋心诗力。绚宝楼台，霜缣晕金碧。愁魔顿解，惊唤起、寒衾孤客。宵寂。须付紫箫，酌芳尊休息。嬉春九陌。觞咏前游，频年暗尘藉。相逢乍又瘴国。水云北。忍说别来情事，何况海桑重历。要共君携手，题遍吴枫秋色。
惜红衣·和白石韵同古微
作者：张仲炘
朝代：清
体裁：词

倚梦灯孤，笼香袖薄，醉销寒力。鬓影长低，羞窥镜菱碧。燕歌调苦，犹未抵、皋桥羁客。牢寂。翻羡庾郎，得安巢栖息。红尘紫陌。珂佩音沈，和烟乱愁藉。江头桂棹去国。几南北。风宿水餐滋味，沙上冷鸥曾历。劝钓竿休放，须有夕阳山色。
戚氏·和樊山韵
作者：张仲炘
朝代：清
体裁：词

黯吟秋。浮沈身世渺如鸥。嫩菊争妍，冷枫狂醉，了无愁。迎眸。指江邮。迢迢白鹭水中洲。当年此地漂泊，画船箫鼓听歌头。燕子何处，白云孤往，海桑百感悠悠。又横空蜃气，波谲云诡，无地埋忧。花槛对月觞流。贤主爱客，乐趣话林邱。羞空腹、曲迟和柳，字怕题刘。更寻求。翠柏涧底停驺。别馆小筑瓜牛。背松写影，倚竹谈诗，浑欲一引千瓯。漫道还乡好，西风扇底，障面尘浮。试听梅花玉笛，访江城、不是古时楼。况当澒洞连天，瘴霾蔽野，烟锁齐州九。算眼前、朝士谁耆旧。钟鼎事、合且稽留。便小山、桂树深幽。问相招、肯到使君不。向烟波里，只应让我，独理纶钩。
换巢鸾凤·题叶拜庚三生幻迹图
作者：张仲炘
朝代：清

鹃魄长愁。几惊涛溯夕，梦雨飘秋。旧香囊麝散，蜕迹盌鱼留。三山依约有青邱。但丛干环花宫翠浮。江南好，似月下、佩环归又。回首。真负负。山枕药炉，合教郎消受。寄臆微波，导踪灵峤，终算玉人情厚。痴念重泉卜他生，寸丝难断冰心藕。霜宵寒、步楸阴，袜凤知否。
换巢鸾凤·题叶拜庚三生幻迹图
作者：张仲炘
朝代：清
体裁：词

鹃魄长愁。几惊涛溯夕，梦雨飘秋。旧香囊麝散，蜕迹碗鱼留。三山依约有青邱。但丛干环花宫翠浮。江南好，似月下、佩环归又。回首。真负负。山枕药炉，合教郎消受。寄臆微波，导踪灵峤，终算玉人情厚。痴念重泉卜他生，寸丝难断冰心藕。霜宵寒、步楸阴，袜凤知否。
探芳信·晓行邓尉山中看梅
作者：张仲炘
朝代：清
体裁：词

嫩寒剩。正宝月奁收，妆配新整。傍锦鞯迎笑，酣春斗芳靓。缟衣不藉东风暖，藓路珠尘静。似当年，梦醒罗浮，翠禽曾听。谁唤倩魂醒。尽幻作璚瑶，玉香千顷。怨草幽花，旧吴苑翠华冷。馆娃人面今何许，颦黛应羞竞。醉春游，莫放斜阳到暝。
早梅芳近·元夕集瞻园，用美成韵
作者：张仲炘
朝代：清
体裁：词

园林深，楼台好。地阔春先到。轻烟笼瓦，宝月窥帘弄清照。麝薰麟带重，酒沁螺杯小。正千金买夜，莲漏谩催晓。陌尘稀，社会了。旧梦长安道。冰绡织句，翠管调歌又江表。醉吟迷柳缬，雅语舒兰抱。待花时，更探山经杳。
木兰花慢·赠钱伊臣
作者：张仲炘
朝代：清
体裁：词

看婆娑一老，记忧乐、几曾经。算六十平头，秋烟一骑，春酒千罂。忪惺。海桑梦转，甚朱颜还殢少年酲。归去田园自好，旧游空感尘缨。怡情。坐拥书城。花圃事，早经营。遍眼前生意，霜蔬剪翠，风竹敲璚。环楹。古香聚处，更斑斓无数篆花青。消得东坡笠屐，个中色相休评。
水龙吟·乙卯七月重至京师和裴韵珊
作者：张仲炘
朝代：清
体裁：词

浪游别久方蓬，酒边小坐浑疑梦。河山举目，苍茫今古，紫金杯重。秋气多悲，老怀都懒，无聊吟弄。最难忘胜赏，凫潭社散，空萧寺、槐龙动。林下追陪还共。乱云飞、碧天微空。昆崙睡里，丁歌申舞，莺花千种。棋局声喧，客窗烛短，埋忧无冢。又西风竞沸，红尘十丈，似潮头涌。
水龙吟·伯平中丞出巡太湖，赋此寄怀，兼示子异、伯琴、秉三、子休
作者：张仲炘
朝代：清
体裁：词

翠壶高处秋多，紫萸香里登临早。霜横汉节，风生羽扇，眼空尘表。击楫伤怀，忧时堕泪，几人知道。问元龙老矣，从头整顿，乾坤事，何时了。应有流连词赋，尽酬他，雨轻风小。尊罍陪从，雄才况有，渡江安导。笑我蹒跚，只今空剩，恋头衰帽。盼归来携取，清泉一勺，润枯肠燥。
水龙吟·叠韵酬陈子休
作者：张仲炘
朝代：清
体裁：词

绕湖无数青山，浪游悔不移家早。美非吾土，与君同是，寄身江表。屐齿登临，伤高往恨，未堪重道。听日湖佳唱，清商一片，秋虫语，都瘖了。还拟灵岩寻句，弄轻波，吴艭帆小。无缘邂逅，武陵渔父，仙源谁导。我羡秦人，不知魏晋，飘然巾帽。任观河面皱，烟尘净处，喜秋阳燥。
水龙吟·次韵和古微虎邱
作者：张仲炘
朝代：清
体裁：词

倚空晴塔孤凌，万山环秀舒莲掌。年年载酒，翠微高处，瘦筇无恙。楼阁排云，繁华却羡，昔人佳赏。正箫沈鼓寂，新霜落叶，依然作、琤瑽响。才悟色空真相，对黄花，梦萦秋想。兴犹不浅，龙吟一曲，临风高唱。联襼京尘，旧欢馀几，与君同怅。便飘萍也好，隔篱呼取，尽杯中酿。
江南春·宣统纪元新春试笔，用梦窗韵
作者：张仲炘
朝代：清
体裁：词

绿醑湔愁，青袍换岁，十年抛顿鞭笏。椒杯醉醒，几费却，春风词笔。门巷通深辙。庭阶冷、薜萝自洁。且伴取，桃根短楫，杏叶轻鞍，秦淮饱看风月。田园计，输靖节。况未见羲皇，那论怀葛。江关暮齿，梦翠微、犹带残雪。黄竹歌声歇。笙竽静，舞衣尚热。云掩九阍，春望迢迢，凄凉旧时环玦。
江南春·红梅和云门，再用梦窗韵
作者：张仲炘
朝代：清
体裁：词

流水凝酥，晴霞弄晓，微香吹上衫笏。浓情似绮，细写入，何郎诗笔。芳径邀游辙。春容斗、缟衣丽洁。有几许，银屏展梦，翠袖围春，笛边醉玩新月。巡檐笑，刚令节。看绿倚长松，紫萦纤葛。茸脂薄韵，更艳夺、瑶台肌雪。帘底新妆歇。犹微带，宿酲酒热。莫是昨宵，萼绿华来，偷遣玉奴璚玦。
浣溪沙
作者：张仲炘
朝代：清
体裁：词

红紫丛丛斗宝妆。鹧鸪声里渐斜阳。倚阑独立看蜂忙。薄酒易醒迟选梦，好春无计早还乡。已抛前事又思量。
浪淘沙·壬子九月暂归武昌，赋寄内子上海
作者：张仲炘
朝代：清
体裁：词

镫掩画楼深。秋意沈沈。雨声和笛夜鸣琴。却盼庭花开更好，满地黄金。抛卷且閒吟。念远难任。寒多无梦到重衾。不道回家还似客，长自思寻。
浪淘沙慢·和古微韵
作者：张仲炘
朝代：清
体裁：词

嫩寒沁，帘喧燕子，棹阻桃叶。浓碧黏天半活。斜阳到槛渐灭。早禁惯、凄凉秋被叠。水沈烬、心缕长结。甚载酒寻春又婪尾，芳尊竟空撇。悲切。醉眠梦也无辍。傍翠柳朝骢，鸣珂路、宛转笳吹咽。伤断袂前尘，花下轻别。凤钗易折。临镜铜、还忆西楼园月。红蚁分疆馀千垤。槐阴战鼓酣未竭。更微雨、残梨霏似雪。镇长对、绿苑沈沈，蕙讯寂、雕栊倚遍低徊绝。
清平乐·梦中得句云“镇夜思量较可，只是露凉如水，莫到中庭”，不省其为何调也，因广其意赋此
作者：张仲炘
朝代：清
体裁：词

恹恹酒病。心事没人省。风动流苏残困醒。落尽釭花红冷。荒苔卧月庭阴。绕阑信步沈吟。不道露华如水，斑斑湿遍愁襟。
满庭芳·初春即事和云门
作者：张仲炘
朝代：清
体裁：词

青镜窥春，绛灯笼夜，曼吟才掩诗奁。凤篝微暖，沈水又新添。斟取霜篘旧酿，金波酽、痕满衣衫。东风转，梅先绽蕊，香已透重帘。当年。行乐事，宵深擘荔，春浅传柑。有绮窗儿女，閒坐能谈。十载飘零久惯，休重话、丹凤城南。遨头去，佳山胜水，合署散人衔。
玉楼春
作者：张仲炘
朝代：清
体裁：词

庭阴漠漠春无缝。香絮扑帘银蒜重。酒怀愁听杜鹃啼，词句喜教鹦鹉诵。芳游九陌青丝鞚。何似玉兰花月供。凤闉回首一思量，几树斜阳红入梦。
瑞鹤仙·闰花朝作
作者：张仲炘
朝代：清
体裁：词

黯千林雾织。依旧是、不雨不晴天色。残红寸茵积。荡层阴、争奈东风无力。春城绣陌。任五陵、年少浪迹。自西园散后，钗影钏声，望断油壁。还又催人节序，万户沈沈，禁烟寒食。榆钱乱掷。浑难计，买春值。遍重门尽是，萋迷芳草，天涯何处旧识。但荒鸦，啼暝悽损，柳丝嫩碧。
红林檎近·枇杷
作者：张仲炘
朝代：清
体裁：词

梅子才过雨，枣林犹未霜。密叶障青葆，繁枝缀金珰。词客馋涎待解，淡著酒色鹅黄。记曾万里桥旁。花时对红妆。似蜜甜更好，胜雪冷微香。蜀都赋了，相如消渴应忘。正东溪游遍，南轩静敞，玉人莫惜纤指凉。
绮寮怨·早春有忆，用美成韵
作者：张仲炘
朝代：清
体裁：词

料峭东风吹面，酒和春共醒。尚记得、堕珥瑶阶，尘香浅，小步芳亭。梅花依然笑靥，云阴翳、旧日鸾镜青。更背人、凤箧重窥，空千纸、麝墨红泪盈。遍数浪游倦程。蓬山万里，何缘再见飞璚。夜笛歌清。枕屏畔、几回听。珠帘细温尘梦，总未省、曲中情。迢遥绛城。鸳机锦字断，残漏零。
花发状元红慢·红梅花下，同云门兼约邓尉之游，用刘几韵
作者：张仲炘
朝代：清
体裁：词

兰心待展，柳眼犹迷，看芳蕊先坼。天生丽质。弄猩艳、点染繁华江国。酒醒人未眠，一夜绣衾成孤特。趁良宵、共素娥携手，把盏浮白。欲向西施香径，邓尉仙岩，醉题纱壁。欲问词仙、兴健否，肯同我，旖旎春夕。美人歌打桨，幽鸟唤提壶迎客。绮怀空，但旧癖未消，吟赏耽溺。
荔枝香近·市楼小饮，别吴门诸友，和古微
作者：张仲炘
朝代：清
体裁：词

伴影空江，来去横波橹。荡愁越觉愁多，烟冷虹桥路。听枫月底人归，万叶纷敲户。惆怅、剪烛瓶寮夜深语。频换酒，更索和、红衣句。醉罚何辞，难得白头重侣。残腊江南，绮槛梅花近开否。梦绕寒香千缕。
菩萨蛮
作者：张仲炘
朝代：清
体裁：词

无花便觉春无色。花开无奈多攀摘。况是雨风吹。枝头红更稀。开时人不惜。落去无人拾。侥倖剩残枝。花开还有时。
西河·十年前曾赋此调题徐积馀定林访碑图，今重见海上，积馀以图失补写索书前词，再赓此解
作者：张仲炘
朝代：清
体裁：词

游宴地。十年短梦愁记。荒岩片石掩幽扃，乱云四起。只今乾道几人知，茫茫沈恨天际。看山厌筇倦倚。玉骢柳底谁系。春城一角戍旗空，但馀废垒。似闻朝士半贞元，欢情东付流水。遁栖老我海上市。抚危阑、何处乡里。顾影却羞人世。剩长歌当哭，穷途悽对。空吊残灰溪藤里。
解蹀躞·题钱仲宣西湖访旧图
作者：张仲炘
朝代：清
体裁：词

鬓影衣香飘尽，暗送春多少。背人山渌，湖光弄残照。还又烟雨迷濛，段桥舞遍，杨丝乱、红谁扫。故人老。悽念南屏归晚，呼镫醉清醥。画中依约簪花、旧吟帽。莫更惊换西风，玉阑无处闲凭，梦缘都了。
迈陂塘·和伯平留别原韵
作者：张仲炘
朝代：清
体裁：词

又匆匆，片帆南浦，凉云来劝秋去。元龙气自吞湖海，落笔也多悽绪。愁四顾。抵漆室哀吟，掩泣情如诉。临歧袂举。愿一日双鸿，风传雨送，赓和共吴楚。江关梦，庾信愁深待语。天涯能几亲故。斜阳万顷秋潮急，波影荡无重数。孤絮舞。怕招隐，无山空念淮南赋。田园路阻。叹去国情怀，忧时涕泪，同是倦游侣。
金缕曲
作者：张仲炘
朝代：清
体裁：词

渐觉秋宵永。悄无人，霜纨在手，短檠孤映。一点凉蟾分素照，可奈更残漏紧。况明夜、阴晴难定。记得朱阑春树底，看飞鸦、乱啄浮云影。沈恨杳，梦犹省。浪游未减江湖兴。共轻鸥，随潮去住，雨蓑烟艇。双鬓逢人低不惯，谩趁杯醪醉醒。笑皮骨，如今空剩。黄鹄矶边山亦好，只无缘、长向江头凭。松菊在，羡陶令。
金缕曲·陈伯平前辈布政江苏，道经金陵，为题日望楼饯别图，依韵赋谢
作者：张仲炘
朝代：清
体裁：词

酒畔秋云叠。蘸清霜、黄花渐老，晚香才发。春燕巢痕回睇认，梦逐银霄绛阙。怕不是，寻常风月。一曲梁州刚放队，又红牙换谱龟兹阕。愁未已，况伤别。无缘久待鹓鸾列。只频年、离多聚少，积似萦骨。我自浮鸥漂泊惯，不羡昌黎见蝎。但别有，痴怀奇绝。泛渚轻艭如许共，待从君邓尉餐香雪。长啸处，石应裂。
隔浦莲近·病中遣怀用梦窗韵
作者：张仲炘
朝代：清
体裁：词

残酲犹殢睡眼。挥扇凉生腕。梦久忘清漏，风蝉一声催晚，帘底谁念远。斜阳畔。旧绪萦抽茧。旅怀懒。青骢系处，花香衣影都换。曲阑小坐，剩有冰泉盈盏。池水蟾光漾静练。萧散。归心飞度江岸。
雪梅香
作者：张仲炘
朝代：清
体裁：词

野笳急，千山叠雪暮寒多。甚衰红飘尽，霜风竞猎庭柯。鸦点千群舞斜日，雁行三两点清波。锦屏曲，兽炭貂裘，犹道春和。无那。且拚借，一枕浓酲，梦里婆娑。奈此芳尊，可堪几日颜酡。肯效梁园老词客，却寻江上冷渔蓑。明朝便、风风雨雨，一任由他。
霓裳中序第一·寒山寺晚眺用草窗韵
作者：张仲炘
朝代：清
体裁：词

江村翠嶂叠。寺寂庭深空乱叶。天际朔鸿阵结。正孤棹剪波，疏钟催月。芦花喷雪。带冷烟，吹恨吟箧。寒山去，尘昏素壁，把笔共谁说。幽绝。醉歌还咽。树影飐，斜阳黯灭。江郎长是赋别。泣洒银屏，梦断金玦。旧欢人仨缺。忍再舞、山香怨阕。销凝久，一星渔火，倦对引庄蝶。
霜花腴·听枫园禊饮用梦窗韵
作者：张仲炘
朝代：清
体裁：词

佩纕怨结，赋远游、飘零倦抚尘冠。花馆听箫，客窗题卷，家山望里归难。带围渐宽。但鬓霜、多似春前。又芳华过却，清明楝风，吹雨小楼寒。京邑故交重聚，怅城南白袷，屡换秋蝉。如此时光，无聊吟咏，愁痕渍满吴笺。快浮酒船。对暮烟、丛筱便娟。算平生、更几欢逢，写图留细看。
高山流水·琴台漫兴用梦窗韵
作者：张仲炘
朝代：清
体裁：词

练霄戛戛响天风。卷苍岩、千树茏葱。不见抚弦人，孤云暗逐蜚鸿。春腮忆、小白长红。斜阳淡、曾照翩翾步屧，篆玉香栊。剩山肩拥黛，学得翠颦浓。愁中。游尘渺回首，依约是、幻影槐宫。无奈此登临，破屐踏遍烟茸。赋山阿、楚些能工。难消醉，翻羡吴王老去，宴乐芳钟。怕连宵梦，雨花落、又春慵。
鹧鸪天·夜宿玄墓山圣恩寺
作者：张仲炘
朝代：清
体裁：词

铿杖花中暂一停。向无生处寄劳生。云随客路衣犹润，月入僧寮户不扃。鱼呗寂，凤团清。山楼一榻面湖横。不知换劫今何世，卧听松涛作雨声。
鹧鸪天·络纬
作者：张仲炘
朝代：清
体裁：词

风露中庭饱一生。九秋霜气忽高横。犹为病鹤氋氃舞，绝似哀猿断续声。奁启镜，柱移筝。徐娘老去尚倾城。凄清旧曲从头理，喔喔邻鸡又五更。
鹧鸪天·重过阊门感旧
作者：张仲炘
朝代：清
体裁：词

浊酒无聊又一倾。夜深白月冷生棱。坠欢翠雀楼边水，残唾红鸳被底冰。春半去，泪孤横。凄凄邻笛不堪听。莫言凤泊鸾飘苦，薄命如今未是卿。
鹧鸪天·题湖棹图
作者：张仲炘
朝代：清
体裁：词

斜阳孤舲傍远天。藕花十丈想红娟。也知流水仍今日，可惜风光是去年。秋似客，鹭如拳。数行髡柳半湖烟。龙山高处重西望，落帽风来一惘然。
龙山会·游惠山荡舟河流用梦窗韵
作者：张仲炘
朝代：清
体裁：词

屧步穿林罅，路转幽深，翠影千岩亚。石床和梦冷，携手处、飞鸟窥人迟下。丛桂著新花，胜红紫、春容淡冶。畅清吟、流泉互答，珠玑碎洒。空惜载酒名园，树老苔荒，蔓经才通马。夕阳容易过，兰枻动、箫管重温秋夜。休问玉山颓，趁佳兴、金尊共泄。况明朝，茱萸香里，征帆又挂。
晚泊峡中
作者：张仲肃
朝代：清

泊舟临绝壁，倚柁一开颜。山势趋三楚，江声走百蛮。冻云生峡口，倦鸟没林间。孤艇寒风逼，巉岩未可攀。
皖江春郊杂兴和潘大中丞
作者：张伟烈
朝代：清
体裁：七言绝句

海门西望水潺潺，万里江涛拥翠鬟。隔岸绿烟沈柳社，不知何处盛唐山。
捣练子·梅花
作者：张传
朝代：清

皎似雪，洁如霜。分外清幽一种香。可爱冰心甘冷淡，几枝疏影照斜阳。
浪淘沙·秋夜
作者：张传
朝代：清

霜薄未曾严。金粟初添。暮山晴碧淡冰蟾。月姊怜香思照影，尽揭云帘。寒到尚迟淹。趁暖裁缣。闲愁端不上眉尖。挑起银灯消永漏，彩线重拈。
虞美人·春晴
作者：张传
朝代：清

荼縻架上莺声细。也道春光丽。轻寒轻暖养花天。早有牡丹几种、色鲜妍。晴丝抱逗残红片。兜住垂杨线。游人半为踏青归。恐怕妒花风雨、两相催。
挽徐培光联
作者：张传仁
朝代：清
体裁：联

我公运厄龙蛇，今年岁在辰，明年岁在已；有子才如麟凤，季方难为弟，元方难为兄。
云
作者：张伯行
朝代：清

灵山藏云根，郁郁生岩窦。直上九天表，须臾弥宇宙。乘时作霖雨，遂使嘉禾秀。膏泽遍苍生，普世登仁寿。不自居其功，飘然复归岫。
自勉
作者：张伯行
朝代：清

强仕年逾八，居然一老翁。白驹愁迅速，青简费研穷。寡过思蘧相，勤修羡武公。遗徽犹未远，努力在人功。
初夏晓窗
作者：张似谊
朝代：清

啼莺惊晓梦，强起未成妆。览镜惊容瘦，看书喜日长。帘疏风燕舞，径静露花香。不觉流光易，枝头杏子黄。
春日移居有怀夫子十韵
作者：张似谊
朝代：清

斗室堪容膝，翛然借一枝。安居聊避俗，闭户好吟诗。荆布频年惯，芦帘此日宜。静中延弱体，江上动遥思。薄宦愁谁谅，穷途恨独知。危疆需保障，冷署重栖迟。远道乡心切，深闺别泪垂。离情无寄处，归梦有醒时。岁暮忧怀抱，风霜入鬓丝。小园春色近，花发是归期。
同甘宜庵程筠斋访友人郊居
作者：张佑
朝代：清
体裁：七言律诗

连旬未得叩松关，今特相寻路自娴。老树欹斜如我瘦，片云来去伴人闲。酒香共对陶潜菊，日薄同登谢朓山。自笑蹒跚心转怯，短童引从过溪湾。
浮山
作者：张佑
朝代：清
体裁：七言律诗

巉岩邃洞枕溪流，水拥云封势若浮。常恐随潮归渤海，虚疑垂舫在瀛洲。帆樯历历通吴楚，塔院巍巍逼斗牛。仙客留题同不朽，石床苔壁几经秋。
挽张之洞联
作者：张体信
朝代：清
体裁：联

有猷有为有守，勋业在东南，继左文襄独膺上谥；能天能地能人，经权通常变，为我国家痛惜斯人。
夏日池上
作者：张佛绣
朝代：清

小亭凉气多，一榻扫烦燠。四面环清流，閒坐豁心目。曲径转危桥，古藤蟠老木。山光当昼寒，竹色上衣绿。时有薰风来，荷气自芬馥。幽鸟啼深林，疏花落棋局。终日远尘氛，萧然似空谷。
寄怀爱庭四兄
作者：张佛绣
朝代：清

端居寡物役，遥夜屏纷虑。罢琴坐西轩，朗月出高树。念我同生亲，迢遥隔云路。谁禁慕远怀，偏与清景遇。关山无穷极，沧波安可渡。喜接良书音，春风三月暮。离思落花前，纷纷已无数。瞥眼又残秋，芳草委繁露。寒蛩床下鸣，鸿雁云端度。良会岂无期，岁月不肯驻。俯仰何所言，恍然伤幽素。
小二月九日雪用东坡聚星堂韵
作者：张佛绣
朝代：清

小楼香气销云叶，日暮江村正飞雪。穿林入隙自悠扬，衣袖轻沾亦幽绝。卷帘閒坐不知寒，得句欲书兔毫折。黯霭山尖翠影流，模糊径曲人踪灭。岸旁渔舍烟不起，风际青帘冻难掣。爽如秋气涤襟怀，光若朝暾眩眼缬。试煮床头新漉酒，炉炭红馀一寸屑。忆得前年呵冻吟，堪惜韶华成一瞥。此时欢乐比屋同，来岁丰穰互相说。夜深清响落风篁，梦破重衾冷于铁。
拟谢玄晖郡内高斋间望答吕法曹
作者：张佛绣
朝代：清

郡斋亦清旷，俯仰穷幽深。澄川映疏牖，孤峰秀前林。风清独鹤唳，日隐饥鼯吟。不醉樽中酒，空对窗閒琴。思君安可极，朝夕劳中心。幸藉精神通，惠我良书音。何时慰延颈，啸傲凌高岑。
春霁
作者：张佛绣
朝代：清

檐声向晓初断，一半春过梦中。花笑林梢旭日，鸠鸣屋角东风。溪光暖漾清浅，草色晴连远空。昼永烟消宝鸭，閒情聊寄焦桐。
晓起
作者：张佛绣
朝代：清

卷箔延轻凉，槿花娇欲吐。一鸟忽惊飞，蹴落花梢露。
暮春
作者：张佛绣
朝代：清

鸠妇催晴三月天，东风无力雨廉纤。翻书啜茗消长日，满院飞花不卷帘。
游横云山庄
作者：张佛绣
朝代：清

一径穿林入，双扉面水开。有山都抱屋，无砌不封苔。云气萦衫袖，岚光落酒杯。到来尘境隔，何必问蓬莱。地僻松杉古，寥寥人迹稀。寒花含宿露，红叶舞斜晖。山鸟閒催句，溪风冷透衣。笑言深树底，相对憺忘归。倚槛徘徊久，遥峦起夕阴。桂香传道气，梵呗印禅心。远寺寒镫小，虚窗皓月深。一篙秋水阔，何日重相寻。
游横云山庄·其一
作者：张佛绣
朝代：清

一径穿林入，双扉面水开。有山都抱屋，无砌不封苔。云气萦衫袖，岚光落酒杯。到来尘境隔，何必问蓬莱。
游横云山庄·其三
作者：张佛绣
朝代：清

倚槛徘徊久，遥峦起夕阴。桂香传道气，梵呗印禅心。远寺寒镫小，虚窗皓月深。一篙秋水阔，何日重相寻。
游横云山庄·其二
作者：张佛绣
朝代：清

地僻松杉古，寥寥人迹稀。寒花含宿露，红叶舞斜晖。山鸟閒催句，溪风冷透衣。笑言深树底，相对憺忘归。
秋日杂诗
作者：张佛绣
朝代：清

秋气入我楼，西风报初寒。郊原过微雨，景物肃以閒。澄泓泛遥波，苍翠浮重峦。草荒露华白，林媚枫叶丹。海燕去不息，落木纷江干。荣瘁有代谢，节往独无还。自非达观人，谁能弭忧端。
秋霁偶成次小姑韵
作者：张佛绣
朝代：清

野塘波冷落红蕖，茅屋萧然凉雨馀。一桁山光围几席，半帘松翠湿图书。遣怀诗句乘閒写，爱月心情为病除。负却满前秋意好，素琴三弄乐清虚。
七月四日圭盦复招同人由天宁寺至北河泊观荷仍集苇湾柳叟醉堕水再用前韵调之
作者：张佩纶
朝代：清

侍御兴不浅，老理庾公屐。水仙亦亲人，沐浴振芗泽。秋色扑画窗，杯浸太行碧。俯视万花笑，轻尘净绮陌。茅屋倒清尊，列坐忘主客。我醒已若狂，杯来不避席。啜醨餔其糟，宁辨昔酒昔。失足堕水中，患乃生肘腋。恨非新丰市，一笑竟千夕。
丙戌重九用东坡丙子重九韵
作者：张佩纶
朝代：清

亲友望我归，我归固无家。茱萸遍朝士，何必手得花。茶香足当酒，半銙通犀窊。野果亦可口，不辨橘柚柤。堂堂白日去，迅如赴壑蛇。杜陵老未达，登台动咨嗟。君看田间饮，年丰话桑麻。或有临江阁，孤鹜飞落霞。斯世同一醉，秋心浩无涯。横风吹雁过，万树栖昏鸦。故人夙戒我，同搴北山去。乘兴忽中败，劳哉章使君。今年山雨足，高土生苔纹。奔流下冀野，糜沸如汤沄。恤邻不闭籴，佳节敢犒勤。荒居尚得蟹，惠与三老分。此邦岁独乐，蔬蕨缘溪濆。我忧亦何补，闲入麋鹿群。尽遣百朋从，随在生幽欣。邻翁为我计，便乞营田耘。
丙戌重九用东坡丙子重九韵·其一
作者：张佩纶
朝代：清

亲友望我归，我归固无家。茱萸遍朝士，何必手得花。茶香足当酒，半銙通犀窊。野果亦可口，不辨橘柚柤。堂堂白日去，迅如赴壑蛇。杜陵老未达，登台动咨嗟。君看田间饮，年丰话桑麻。或有临江阁，孤鹜飞落霞。斯世同一醉，秋心浩无涯。横风吹雁过，万树栖昏鸦。
丙戌重九用东坡丙子重九韵·其二
作者：张佩纶
朝代：清

故人夙戒我，同搴北山去。乘兴忽中败，劳哉章使君。今年山雨足，高土生苔纹。奔流下冀野，糜沸如汤沄。恤邻不闭籴，佳节敢犒勤。荒居尚得蟹，惠与三老分。此邦岁独乐，蔬蕨缘溪濆。我忧亦何补，闲入麋鹿群。尽遣百朋从，随在生幽欣。邻翁为我计，便乞营田耘。
书陆月湖先生手校宣公奏议后
作者：张佩纶
朝代：清

龙门传贾生，不载《治安策》。至今悲长沙，如对宣室席。煦京岂良史，唐肆求马迹。榜子加点窜，貌形神已隔。呜呼唐贞元，聪察亦令辟。朝困二吴谗，夕受一裴厄。冰炭固宜然，苍蝇岂爱璧。邺侯时无伦，造膝全国脉。垂死引晋参，遗贤吁可惜。颇疑史失之，家传稿盈尺。嗟哉君子操，介立如松柏。嗟哉小人交，夺正如朱碧。德孤且不邻，物腐易求隙。未相道已睽，焉免忠州谪。太息建中忧，泚光竟寻逆。三军涕何从，禹汤能自责。功同衣白人，灵武赞谋画。天非材不生，相在君之择。谁与裂白麻，阳城空有驿。谁与进奏疏，端明亦终斥。契合世固难，吊古无荒宅。吾师理残编，误本亲纠摘。即今中兴年，抱道辞徵辟。阅世有名言，出辞戒直迫。讽谏意缠绵，君心匪难格。何用撮古方，活世此砭石。
别察罕用坡公别黄州韵
作者：张佩纶
朝代：清

边城谁谓久牵鞿，三见修罗翠作帏。司隶渐安长子徙，中郎岂分朔方归。未回天地空横耒，尽有烟波许拂衣。堪笑痴儿频数日，惊猜赦宥尚疑非。駻突羁縻肯受鞿，申椒狼藉耻充帏。屠龙伎俩殚家授，射虎功名论赎归。郊外三年宜以玦，墙阴七日感无衣。箧中职贡残图在，黑水惊湍触物非。
别察罕用坡公别黄州韵·其一
作者：张佩纶
朝代：清

边城谁谓久牵鞿，三见修罗翠作帏。司隶渐安长子徙，中郎岂分朔方归。未回天地空横耒，尽有烟波许拂衣。堪笑痴儿频数日，惊猜赦宥尚疑非。
别察罕用坡公别黄州韵·其二
作者：张佩纶
朝代：清

駻突羁縻肯受鞿，申椒狼藉耻充帏。屠龙伎俩殚家授，射虎功名论赎归。郊外三年宜以玦，墙阴七日感无衣。箧中职贡残图在，黑水惊湍触物非。
右臂作痛弥月歌以起之
作者：张佩纶
朝代：清

不挽九石弓，不抚七弦桐。三年曲肱枕北风，天生此手竟何用。胡为拘挛橶挶百患来攻。霜蹄小蹶不腾踔，病翅欲舞怜氋氃。臂化为鸡窗下语，谓此神佑非天穷。先生一抵掌，屈横能为纵。入门俯坐客，尘毛奋掷谈辨雄。但令贵戚相敛避，自揽六辔孤乘骢。焉知千夫指争集，短狐暗射沙濛濛。鬼薪折掇白粲春，百金无药龟隆冬。茫然四顾一摇手不得，犹且终宵运笔撰说丛。及今小休息，一节偶罢全体充。酌以忘忧酒，导以灵寿筇。支离或免役，优游归作新丰翁，不然时来折臂犹三公。我闻强起忽狂笑，士能截腕难偻躬。长揖将军信兀傲，木材接续今更难为恭。焉能仆仆走秦楚，苦以小体撄心胸。君不见张侯矢贯肘，枹鼓严军容。国人耳目属却克，谁知流血轮殷红。又不见子公凌寒出西域，谷永耿育讼其功。可怜两臂不信诎，颓唐卧守边亭烽。人生何者非遭逢。吁嗟乎！善射射难封，善书书不工。柳生冥伯岂必意蹶蹶，静玩物化神行空。无官何待托风痹，蠲疴不饵千年松。公等诚不能案摩析枝为长者，吾能挟山超海独障狂澜东。
和东坡石炭
作者：张佩纶
朝代：清

雷斧击崖臀股断，防风骨节颛顼骭。海国机心凿窍开，怒鉴飞车恣畔换。厚坤富媪蕴阴阳，预鞴鲛龙炉底炭。坛升黑玉黦有文，澒积青金焰不散。西北家家足炊爨，周后廿图请传看。欧冶薛烛亟物色，折兰卢侯斩锐悍。炎炎火山石可樵，铮铮铁山戈乃锻。漆身𫜙面人作劳，何苦獠奴求阿段。君不见塞南童土樵采断，樵子号寒衣至骭。方筐拾得马通归，流人翻取名香换。我观广莫山宛延，上者金银下瑞炭。单于不知利有孔，但逐水草牛羊散。土人然石火风腥，夜气神苗更谁看。五千山荣杂代貉，莫笑岩顽与石悍。人居未稠地宝閟，谁迁程卓业冶锻。鹁鸪斑斑胡桃文，贵官烧木论条段。
和东坡石炭·其一
作者：张佩纶
朝代：清
体裁：古风

雷斧击崖臀股断，防风骨节颛顼骭。海国机心凿窍开，怒鉴飞车恣畔换。厚坤富媪蕴阴阳，预鞴鲛龙炉底炭。坛升黑玉黦有文，澒积青金焰不散。西北家家足炊爨，周后廿图请传看。欧冶薛烛亟物色，折兰卢侯斩锐悍。炎炎火山石可樵，铮铮铁山戈乃锻。漆身■面人作劳，何苦獠奴求阿段。
和东坡石炭·其一
作者：张佩纶
朝代：清

雷斧击崖臀股断，防风骨节颛顼骭。海国机心凿窍开，怒鉴飞车恣畔换。厚坤富媪蕴阴阳，预鞴鲛龙炉底炭。坛升黑玉黦有文，澒积青金焰不散。西北家家足炊爨，周后廿图请传看。欧冶薛烛亟物色，折兰卢侯斩锐悍。炎炎火山石可樵，铮铮铁山戈乃锻。漆身𫜙面人作劳，何苦獠奴求阿段。
和东坡石炭·其二
作者：张佩纶
朝代：清

君不见塞南童土樵采断，樵子号寒衣至骭。方筐拾得马通归，流人翻取名香换。我观广莫山宛延，上者金银下瑞炭。单于不知利有孔，但逐水草牛羊散。土人然石火风腥，夜气神苗更谁看。五千山荣杂代貉，莫笑岩顽与石悍。人居未稠地宝閟，谁迁程卓业冶锻。鹁鸪斑斑胡桃文，贵官烧木论条段。
和梦所居庸九日韵
作者：张佩纶
朝代：清

秋色无南北，人心自浅深。毫枯搜猎免，弦静下归禽。老守行千里，长城亘百寻。驼铃诗思倦，争似戍楼砧。
响水梁
作者：张佩纶
朝代：清

百折终归海，徐之浊亦清。如何微搏激，便作不平鸣。
塞上秋热用王荆公韵
作者：张佩纶
朝代：清

木柴僵落白草摧，禾麻残立如枯骸。邪气袭逆中结轖，涊汗不待《七发》枚。焦头颇苦张火伞，炙肤无乃团冰台。大漠骄阳四千里，沙石烂煟如烧灰。使者饮泉渴不择，候吏背血谁矜哀。九边畏官甚于魃，岂待荒旱生椎埋。我知酷虐匪天意，道逢牛喘犹低回。东南更闻厄霖潦，忧勤何日尧眉开。太息年时论边事，疏成殿阁凉风来。客心豫为秋风摧，与狐谋裘苏病骸。独贪避暑胜河朔，入握阴泉珠一枚。炎官恐我不耐冷，余威直到单于台。边人嘲是带来热，吾养其内心死灰，素琴自理那成操，谁和万壑松风哀。清宵独立感皓月，虚鉴偶著埃雾埋。大寒盛景谅难久，清商劲气将邅回。阙地置冰亦何取，方床八尺琉璃开。跫然无音绝褦襶，笑问蝇蚋从何来。
塞上秋热用王荆公韵·其一
作者：张佩纶
朝代：清

木柴僵落白草摧，禾麻残立如枯骸。邪气袭逆中结轖，涊汗不待《七发》枚。焦头颇苦张火伞，炙肤无乃团冰台。大漠骄阳四千里，沙石烂煟如烧灰。使者饮泉渴不择，候吏背血谁矜哀。九边畏官甚于魃，岂待荒旱生椎埋。我知酷虐匪天意，道逢牛喘犹低回。东南更闻厄霖潦，忧勤何日尧眉开。太息年时论边事，疏成殿阁凉风来。
塞上秋热用王荆公韵·其二
作者：张佩纶
朝代：清

客心豫为秋风摧，与狐谋裘苏病骸。独贪避暑胜河朔，入握阴泉珠一枚。炎官恐我不耐冷，余威直到单于台。边人嘲是带来热，吾养其内心死灰，素琴自理那成操，谁和万壑松风哀。清宵独立感皓月，虚鉴偶著埃雾埋。大寒盛景谅难久，清商劲气将邅回。阙地置冰亦何取，方床八尺琉璃开。跫然无音绝褦襶，笑问蝇蚋从何来。
塞上食物将尽得乾鱼数番下酒醉中作
作者：张佩纶
朝代：清

突黔甑尘菜空盎，朵颐忽动江湖想。炰鳖难升吉甫筵，植鳍愧肖胥靡象。浑河泔浊不藏鳞，那似清泠容结网。谪庖商度到薨物，义不及宾堪一飨。莫嫌乾枯少滋味，触手腥污先涤荡。固知受炙更芳芗，何苦登盘仍木彊。余腊投地狗莫牙，短铗辞门客谁饷。可哀便似武夷君，恨少虹桥孤月朗。虚斋薄饭独谋醉，归梦濡浭触菰蒋。稻花十里涨初肥，径尺生鳞触竿上。渔山止合具熐蠡，缘木可怜逢罔两。空烦湿沫相呴濡，波臣肯乞升斗养。孙叔残羹枉自调，子山小启何劳仿。由来休王配五行，清庙供羞宜夏长。大州献鱐备坚刚，笾人郑重天官掌。请看片片掷风涛，噀酒成龙引千丈。
始得伯潜书时筑室石鼓山中以诗寄怀
作者：张佩纶
朝代：清

十年同梦蹑天梯，自屏尊罍急鼓鼙。一触网罗江水阔，几回书札塞云迷。闲琴独理龙潜听，裂素难投蠹坏题。已是结邻乖夙约，放归我亦涧于西。
孝达前辈致海南香雷州葛
作者：张佩纶
朝代：清

一穗轻烟雨后山，妄心尘梦已全删。蔚宗多事成香传，便落膏昏甲俗间。惊雷飞雹起无端，五月披裘怯夜阑。独有故人知傲骨，葛衣能敌九边寒。
孝达前辈致海南香雷州葛·其一
作者：张佩纶
朝代：清

一穗轻烟雨后山，妄心尘梦已全删。蔚宗多事成香传，便落膏昏甲俗间。
孝达前辈致海南香雷州葛·其二
作者：张佩纶
朝代：清

惊雷飞雹起无端，五月披裘怯夜阑。独有故人知傲骨，葛衣能敌九边寒。
寄高阳师时奉命郑州行河
作者：张佩纶
朝代：清

举朝动色议窴河，枣野堙成又瓠歌。汉使博求中策赘，禹功利导下游多。傥迟竹落三旬塞，豫怯桃花二月波。今日狂澜仍只手，儿童走卒叹公皤。
张楚宝赠肃毅刀乃壬辰德国格鲁森厂所制文忠命其监造者率赋
作者：张佩纶
朝代：清

敛尽中原百胜锋，晚经锤炼壮军容。昆吾大食终何用，神笔凄凉老折冲。孙吴秘钥郁胸中，酷喜张侯有舅风。回首戟门参语夜，酒阑横膝论英雄。
张楚宝赠肃毅刀乃壬辰德国格鲁森厂所制文忠命其监造者率赋·其一
作者：张佩纶
朝代：清
体裁：七言绝句

敛尽中原百胜锋，晚经锤炼壮军容。昆吾大食终何用，神笔凄凉老折冲。
张楚宝赠肃毅刀乃壬辰德国格鲁森厂所制文忠命其监造者率赋·其二
作者：张佩纶
朝代：清

孙吴秘钥郁胸中，酷喜张侯有舅风。回首戟门参语夜，酒阑横膝论英雄。
挽陈宝琛母联
作者：张佩纶
朝代：清
体裁：联

狄梁公奉使望吾亲，白云孤飞，将母有怀嗟陟纪；孙伯符同年小一月，东风不便，吊丧无面愧登堂。
挽黄体芳母联
作者：张佩纶
朝代：清
体裁：联

范孟博立朝有声，尔母曰有子若兹，我瞑目矣；张江陵夺情未忍，天下惜斯人不出，如苍生何。
昌隆寺孤松
作者：张佩纶
朝代：清

残经卧佛隐孤峰，谁咒飞泉养伏龙。手抚苍官宜作弟，道光二十八年松。
晚春
作者：张佩纶
朝代：清

市尘知避俗，兀坐玩春深。火烬茶香细，书横竹个阴。惜花生佛意，听雨养诗心。傲吏非真寂，虚空喜足音。
曼农省余塞上同游云泉寺为别用东坡与子由同游寒溪西山韵
作者：张佩纶
朝代：清

故山菘蕨无一畦，全家飘泊军都西。少游下泽合乡里，为我长辐溓深泥。且寻泉脉洗尘壒，村沽不假尊罍携。横沙乱水纷到眼，但有惊雁无闲鹥。积年残雪尚封窦，昨夜急雨初鸣溪。柳不知春况三暑，羲轮摧冻声玻璃。嗟我肝脾伏炎瘴，忘归决占寒岩栖。野僧乞句已满壁，藏狸让窟将成蹊。须眉渐改语音变，子勿见追徒惨凄。阿奴归去更碌碌，莫更疏直遭排挤。临分苦语岂浪出，惩羹未可疑吹齑。万羊鞭叱尽成石，醒来落月圆如圭。
柳叟招同人复游苇湾用伯潜韵
作者：张佩纶
朝代：清

前游未及旬，出郭复蜡屐。山容幻晓晴，野色炫余泽。清渠静不风，秋意漾水碧。主人不解耕，以花作阡陌。波清代出绿，菱芡恣饷客。烟水二顷余，鸥渚拓圆席。孤亭始何年，俯仰忆畴昔。凉风对面来，薄爽生两腋。坐久忘形骸，不觉日将夕。
梦所书来盛称新室之美促余过郡戏成长句
作者：张佩纶
朝代：清

州宅何曾似越中，自夸素壁画图工。祇应布被平津客，聊避弓闾广莫风。木石生云山气紫，主宾对雪酒颜红。新诗美政流传遍，便恐虚声到盖公。
梦所来守宣化过郡话旧赋赠
作者：张佩纶
朝代：清

故人怜我滞刀环，乞郡遥临纳款关。久徙略谙田牧利，联吟须放簿书閒。广延宿士休悬榻，便作州民决买山。微有江湖流落感，梦中重侣旧鹓班。汉家九郡竞边功，论治终归长者风。平野禾麻新雨后，前朝亭堠夕阳中。早知上谷得元伯，却宴南楼忆郑公。逐客春来萍掷浪，暂开襟抱一尊同。
梦所来守宣化过郡话旧赋赠·其一
作者：张佩纶
朝代：清

故人怜我滞刀环，乞郡遥临纳款关。久徙略谙田牧利，联吟须放簿书閒。广延宿士休悬榻，便作州民决买山。微有江湖流落感，梦中重侣旧鹓班。
梦所来守宣化过郡话旧赋赠·其二
作者：张佩纶
朝代：清

汉家九郡竞边功，论治终归长者风。平野禾麻新雨后，前朝亭堠夕阳中。早知上谷得元伯，却宴南楼忆郑公。逐客春来萍掷浪，暂开襟抱一尊同。
自笑
作者：张佩纶
朝代：清

钝根自笑困阵编，经不能神笔未仙。郑学粗通嫌引纬，坡诗细读懒参禅。渊源何取孙王辨，门户真知洛蜀偏。一卷乍开犹异说，固应朝市动纷然。
薄暮石秀才儒珍自宣镇至欲陪余登云泉山不果呼酒夜酌便用前韵赠之
作者：张佩纶
朝代：清

谁赍庞通具，直入渊明家。篮舆欲命驾，山僧亦无花。清泉自寒冽，绝磴时欹窊。时沙莽千里，历历见翟柤。猛石伏如虎，长川曲如蛇。挟君幽并气，望远空吁嗟。俯仰忆陈迹，知旧余疏麻。佳辰剩独笑，山月斟流霞。君来已不寂，烂醉吾生涯。何必登高赋，戏墨聊涂鸦。处士水北隐，游踪漠南云。屡骑将军马，久客平原君。口数卅六国，灿若掌上纹。我心已止水，波涛不沄沄。虽羡投笔壮，肯辍莳药勤。雄谈五斗后，不觉静夜分。老坡瘴海谪，新居枕江濆。西邻翟夫子，索漠聊为群。眼前此异客，秋谷春欣欣。勿预龙山会，从我归耕耘。
薄暮石秀才儒珍自宣镇至欲陪余登云泉山不果呼酒夜酌便用前韵赠之·其一
作者：张佩纶
朝代：清

谁赍庞通具，直入渊明家。篮舆欲命驾，山僧亦无花。清泉自寒冽，绝磴时欹窊。时沙莽千里，历历见翟柤。猛石伏如虎，长川曲如蛇。挟君幽并气，望远空吁嗟。俯仰忆陈迹，知旧余疏麻。佳辰剩独笑，山月斟流霞。君来已不寂，烂醉吾生涯。何必登高赋，戏墨聊涂鸦。
薄暮石秀才儒珍自宣镇至欲陪余登云泉山不果呼酒夜酌便用前韵赠之·其二
作者：张佩纶
朝代：清

处士水北隐，游踪漠南云。屡骑将军马，久客平原君。口数卅六国，灿若掌上纹。我心已止水，波涛不沄沄。虽羡投笔壮，肯辍莳药勤。雄谈五斗后，不觉静夜分。老坡瘴海谪，新居枕江濆。西邻翟夫子，索漠聊为群。眼前此异客，秋谷春欣欣。勿预龙山会，从我归耕耘。
读樊川集有感
作者：张佩纶
朝代：清

司勋胸臆在孤行，浮世传诗亦强名。仍岁江湖疑中酒，几人霄汉肯论兵。能容两党非无术，不作三公为有情。莫举前身江总例，鬓丝心铁感平生。
谪居
作者：张佩纶
朝代：清

清时乘障谪居安，六拍悲笳且罢弹。牛血调能明蒋琬，乌头何惜誓燕丹。短衣离地舆台笑，芒屦循溪父老看。九死孤臣亲齧雪，恩深未觉塞堧寒。
过严子陵钓台
作者：张佩纶
朝代：清

沛公故人主吏掾，暮年徒跣谢前殿。当时祇有张子房，能致商芝来侍宴。英雄使君帝室宗，师卢从郑臣卧龙。龙卧强为三顾起，钓竿茫茫独烟水。沔南丑女不归山，却羡梅家婿乡美。皇汉三君乃一流，儒风道骨邈无俦。帝坐辉光客星去，俯视列宿犹通侯。怀仁辅义天下悦，阿谀顺旨要领绝。两言咄咄即谏书，进退确然此高节。君不见翰林李白谪仙人，亦慕先生事隐沦。一误楼船成放逐，太息香炉非富春。
释戍将归寄谢合肥相国
作者：张佩纶
朝代：清

捐弃明时分所甘，无家何处著茅庵。便凭黄阁筹生计，愿寄沧洲得纵探。冰积峨峨几止北，鸢飞跕跕罢征南。负刍越石嗟枯槁，门下虚烦解左骖。
挽张之洞联
作者：张侄榛
朝代：清
体裁：联

运筹措天下胥安，震撼危疑，开济两朝当代少；侍坐历武昌最久，饮食教诲，追随廿载受恩多。